Mreža bh. žena u ambasadi BiH u Oslu obilježila 20 godina postojanja - Interaktivni portal za Dijasporu iz BiH\nMreža bh. žena u ambasadi BiH u Oslu obilježila 20 godina postojanja\nUdruženje Nett BK obilježilo je dvadeset godina postojanja u prostorijama Ambasade Bosne i Hercegovine u Oslu, uz prisustvo brojnih zvanica, domaćih i stranih.\nUdruženje osnovano 1998. godine koncentriše se na bosanskohercegovačku ženu, njegovanje tradicije i kulture BiH, te društvene humanitane i socijalne aktivnosti.\n– Ova organizacija stavlja fokus upravo na to ukazujući na bosansku ženu, njenu vrijednost i ulogu u društvu. Povrh toga, moramo se fokusirati na očuvanje našeg identiteta i to treba biti ideja vodilja svih naših udruženja, naglasio je Makarević.


Damjanović – Grubišić: Nama EU dolazi kroz Hrvatsku, koja je oslonac na putu pridruživanja velikoj evropskoj porodici – СНП\nDamjanović – Grubišić: Nama EU dolazi kroz Hrvatsku, koja je oslonac na putu pridruživanja velikoj evropskoj porodici\nДатум чланка 22/06/2022\nНема коментара на Damjanović – Grubišić: Nama EU dolazi kroz Hrvatsku, koja je oslonac na putu pridruživanja velikoj evropskoj porodici\n„Susjedi se moraju oslanjati jedni na druge, a koliko je to važno posebno se vidi u kriznim situacijama“\nRast cijena hrane, koji izaziva nova kriza, ozbiljan je regionalni problem te je saradnja važna za njegovo rješavanje, ocijenio je ministar finansija, Aleksandar Damjanović, na sastanku sa hrvatskim ambasadorom u Crnoj Gori, Veselkom Grubišićem.\n„Susjedi se moraju oslanjati jedni na druge, a koliko je to važno posebno se vidi u kriznim situacijama“, rekao je Damjanović.\nSagovornici produbljivanje saradnje vide u jačanju konkurentnosti privrede te u oblastima energetike, saobraćaja i IT sektora, kao i u rješenjima za zaustavljanje trenda odlaska radne snage u druge države.\nNa sastanku je, kako je saopšteno iz resornog Ministarstva, istaknut značaj efikasnijeg korišćenja evropskih fondova, naročito za razvoj poljoprivrede.\n„Nama EU dolazi kroz Hrvatsku koja je oslonac na putu pridruživanja velikoj evropskoj porodici. Crna Gora vas vidi i kao značajnu podršku i pouzdanog partnera za prevazilaženje teškoća koje nameće kriza zbog rata u Ukrajini, posebno sa energentima i hranom“, poručio je Damjanović.\nSagovornici su razgovarali i o tješnjoj međusobnoj saradnji i razmjeni iskustava značajnih za obje države.\n„Najvažnije je da Crna Gora ubrza reforme, da što prije uđe u Evropsku uniju (EU) i bude predvodnik proširenja“, ocijenili su Damjanović i Grubišić.\nGrubišić je kazao da ubrzani prijem Crne Gore u EU zavisi od rezultata države, koji će biti vrednovani.\nOn je istakao da Hrvatska ostaje snažna podrška u prenošenju znanja i iskustava u svim potrebnim oblastima, pozivajući crnogorskog ministra finansija da posjeti susjede.\n← Sjednica GO SNP CG → Sindikat SUP-a sa ministrom pravde: Učestvovaćemo u izradi zakona vezane za sudove, tužilaštva i UIKS


Još 1.046 ljudi za ozakonjenje, kraj za tri godine | Kamatica\nPočetna > vest > Još 1.046 ljudi za ozakonjenje, kraj za tri godine\nJoš 1.046 ljudi za ozakonjenje, kraj za tri godine\nTekst objavljen: 03.12.2016 9:59\n"Oni će biti zaposleni na određedno vreme da završe za tri godine", navela je Mihajlović na konferenciji za novinare u Vladi povodom godinu dana od donošenja Zakona o ozakonjenju objekata.\nMihajlović je rekla da je na današnji dan popisano 364.400 nelegano izgrađenih objekata, kao i da je do sada ozakonjeno 37.850 obekata. "Iako to nekom može da izleda malo, to je više nego što je urađeno po svim drugim zakonima o legalizaiciji", rekla je Mihajlović.\n"Ne mora da znači da će raditi sve tri godine, ako se ne snađu biće zamenjeni", rekla je Mihajlović.\nMihajlović je rekla da staračka domaćinstva i socijalno ugroženi neće plaćati taksu za ozakonjenje, kao i da je novim Zakonom o stanovanju, koji će biti uskoro usvojen, predviđena novčana pomoć za izradu tehničke dokumentacije u za takva domaćinstva u procesu ozakonjenja.\nMinistarstvo će obezbediti posebnu telefonsku liniju 011 3617 722 i mejl ozakonjenje@mgsi.gov.rs "mailto:ozakonjenje@mgsi.gov.rs" na koje će građani moći da prijave probleme sa kojim se susreću u lokalnim samoupravama u postupku ozakonjenja.\nlokalna samouprava Ministarstvo građevinarstva, saobra legalizacija ozakonjenje objekata


Kako da podignete svest u svojoj kompaniji o važnosti GDPR?\nIAB Serbia 15. 12. 2017.\nSa približavanjem datuma (25. maj 2018. godine) kada počinje primena Opšte uredbe EU o zaštiti podataka (EU General Data Protection Regulation – GDPR) raste potreba domaćih kompanija da se blagovremeno i na što efikasniji način pripreme za primenu ovog propisa kroz edukaciju i implementaciju novina koje donosi GDPR.\nPrimena GDPR-a na domaće kompanije već je objašnjenja u jednom od prethodnih članaka. Kako je potrebno da organizacije prilagode svoj pristup poslovanju u segmentu zaštite podataka, neophodno je poći od pojedinca – kroz podizanje svesti o značaju primene pravila u cilju zaštite podatka i motivisati ga da sprovede neophodne promene u tom pravcu. Vremena za pripremu primene novih pravila sve je manje, zbog čega je neophodno što pre započeti sa edukacijom zaposlenih, a kako bi tranzicija i prihvatanje novih pravila bili što efikasniji.\nDa li su zaposleni upoznati sa GDPR?\nKako bi se sagledala situacija o nivou informisanosti zaposlenih u kompaniji o značaju i svrsishodnosti GDPR, potrebno je inicirati razgovore unutar kompanije na ovu temu. Bez obzira na oblast poslovanja kompanije, može se pretpostaviti da su zaposleni u različitoj meri upoznati sa GDPR, zbog čega je neophodno napraviti inicijalni presek stanja koji će poslužiti za planiranje narednih koraka u vezi obuke i edukacije zaposlenih. Može se očekivati da će jedan broj zaposlenih tom prilikom prvi put čuti za postojanje ovog propisa, te će ovakav korak ujedno omogućiti da pojedinci dobiju prvu informaciju o postojanju i potrebi implementacije GDPR.\nRazgovor sa ključnim osobama u organizaciji\nPodizanje nivoa svesti o značaju i primeni GDPR potrebno je započeti na nivou višeg i srednjeg menadžmenta kompanije, jer im se uz prenošenje informacija o primeni novih pravila i propisa, istovremeno predočava potreba za edukacijom zaposlenih i adaptaciji postojećih poslovnih procesa. Osim toga, ideje, planovi i aktivnosti koje se odnose na ovako važnu temu najlakše će se realizovati ukoliko postoji podrška i pomoć osoba na visokim menadžerskim pozicijama. Primena GDPR podrazumeva pristup koji se odnosi na skoro sve zaposlene, zbog čega je neophodno obezbediti sinhronizovano delovanje svih sektora i nivoa poslovanja u organizaciji.\nOrganizacija internih obuka i sastanaka\nLični kontakti sa zaposlenima najbolji su način da se podigne nivo informisanosti u kompaniji. U saradnji sa srednjim i višim menadžmentom, potrebno je pripremiti interne i eksterne obuke i sastanke, na kojima će se zaposlenima preneti sve informacije neophodne za uspešnu GDPR impelementaciju. Tom prilikom neophodno je omogućiti dvosmernu komunikaciju, kako bi se zaposleni motivisali da aktivno učestvuju u celom procesu, a istvremeno bili u prilici da otklone eventualne nedoumice.\nStaviti zaposlenima do znanja da GDPR nije samo IT\nIako je mnogima Internet prva asocijacija na zaštitu podataka, GDPR utiče na poslovanje i kompanija čije usluge nisu direktno vezane za IT oblast. Svedoci smo sve veće primene informatičke tehnologije, uz pomoć koje se u velikim količinama prikupljaju i obrađuju lični podaci od strane velikoj broja sektora unutar samo jedne firme. Bez obzira da li se kompanija bavi proizvodnjom nameštaja, prodajom sportske opreme ili pružanjem turističkih usluga, potrebno je u razgovore uključiti odgovorne osobe iz svih organizacionih jedinica, kako bi se zajednički utvrdilo koji poslovni procesi mora da se prilagode GDPR uredbi. Posebnu pažnju potrebno je posvetiti sledećim sektorima:\nopšti i pravni poslovi\nNeka kazne budu preventiva, a ne posledica\nMentalitet ovog podneblja ponekad dovodi do situacije da se ozbiljnost trenutka razume tek nakon što dođe do negativnih posledica. Nemojte dozvoliti da dođete u ovakvu situaciju, već saradnicima stavite do znanja da nepoštovanje GDPR može dovesti do veoma visokih kazni, koje mogu dostići i do 20 miliona evra u EU, odnosno 4% globalnog godišnjeg obrta. Ukoliko se zaposleni edukuju na vreme i organizacija pravovremeno pripremi za primenu nove uredbe, neće biti razloga za brigu o eventualnim sankcijama, što ujedno može biti dodatni motiv za efikasnu realizaciju procesa prilagođavanja.\nPratite GDPR aktuelnosti i IAB aktivnosti\nSrbija kao zemlja kandidat za pristup EU, ima obavezu da uskladi svoje zakonodavstvo, uključujući i GDPR regulativu, sa pravnim tekovinama EU. Upravo iz tog razloga, Radna grupa Ministarstva pravde pripremila je Nacrt Zakona o zaštiti podataka o ličnosti, čije se usvajanje očekuje u prvoj polovini 2018. godine.\nUporedo sa procesom usvajanja Zakona, IAB Srbija nastavlja sa nizom aktivnosti, koje imaju za cilj podizanje svesti u domaćim kompanijama o potrebi implementacije GDPR propisa i edukaciji stručne javnosti. U narednom periodu možete očekivati nastavak serijala GDPR tekstova koje će IAB Srbija objavljivati u saradnji sa Netokracijom.\nČlan Legal & Policy Komiteta IAB Serbia\nMedia House, Digital Account Manager


Bogoljub Karić — Cenzolovka\nKarić tužio KRIK zbog priče o vezama sa Lukašenkom\nBogoljub Karić, poznati domaći biznismen, tužio je KRIK, urednika Stevana Dojčinovića i zamenicu urednika Bojanu Jovanović zbog teksta o vezama članova porodice Karić sa predsednikom Belorusije Aleksandrom Lukašenkom i povlašćenom položaju koje njihove kompanije imaju u toj zemlji. Karić tvrdi da mu je KRIK povredio čast i ugled, kao i da su njegov sin i kompanije povezane sa porodicom zbog naše priče stavljeni pod sankcije Evropske unije i američkog Trezora. KRIK stoji iza svog teksta i podseća da je sve što je objavljeno o Kariću i njegovim kompanijama potkrepljeno zvaničnim dokumentima.\nOglašena prodaja Karićeve televizije Nova\nStečajni upravnik televizijske mreže Nova.rs Television, čiji je vlasnik Bogoljub Karić, oglasio je prodaju ovog pravnog lica putem javnog nadmetanja.\nMedijske kuće osloboditi od PDV, novinarima beneficirani staž\nIzjava biznismena i lidera pokreta snaga Srbije Bogoljuba Karića da novinarima treba dati beneficirani radni staž izazvala je veliku pažnju, ne samo u novinarskim krugovima.\nPrijava promene vlasničke strukture televizije Nova (Nova.rs Television), koju je prema najavama biznismena Bogoljuba Karića, kupila njegova kompanija, nije još podneta Regulatornoj agenciji za elektronske medije (REM), navode u REM-u za Fairpress. Vođenje Registra medijskih usluga, koji bi trebalo da sadrži i podatke o odgovornom licu pružaoca medijske usluge, obaveza je koja stoji i u…\nPiše A. Briza\nMilan Nedić novi je glavni i odgovorni urednik TV „Nova”, odnosno, starog TV BK, čiji će rad starovati do kraja ove godine, saznaje „Alo!” od odlično obaveštenih izvora bliskih porodici Karić, čime je potvrđeno pisanje našeg lista iz marta ove godine


Vučić želi da vidi Srbiju “u srcu Evrope” – OnlineVesti\nVučić želi da vidi Srbiju “u srcu Evrope”\nby admin November 22, 2020, 10:04 pm 758 Views\nIzvršni potpredsednik Atlantskog saveta Dejmon Vilson ocenjuje da predsednik Srbije Aleksandar Vučić i ostali srpski lideri nisu “ambivalentni” kada je u pitanju budućnost Srbije, te naglašava da oni ne žele da Srbija bude na periferiji Evrope, već “u srcu Evrope”.\n“Jer, u EU vidimo razvoj ekonomije, povezanost u svim domenima i ubeđen sam da je to nešto što SAD mogu podržati na Zapadnom Balkanu i da doprinesu regionalnom i ekonomskom razvoju, ali sve to svakako kao osnov do krajnjeg cilja, integracije regiona u EU”, objašnjava Vilson.\nPoštujemo suverenitet Srbije\n-Bitno je da shvatimo da danas ne treba da imamo gledanje na svet iz ugla vojnih savezništava. To su prošli dani. Danas to nije ni NATO. To je grupa demokratskih zemalja koje su odlučile da se udruže i savezništvo je u celosti na volonterskoj osnovi, odnosno u zavisnosti od njihovih interesa -ukazuje Vilson.\nKada je reč o Srbiji, ističe da isključivo zavisi od nje koji će put izabrati u razvoju odnosa sa NATO i takodje, kako kaže, isključivo od nje zavisi kako će se pozicionirati kada je u pitanju vojna neutralnost.\n-Sam termin vojna neutralnost je malo čudan, imajući u vidu sve izazove sa kojima se danas suočavamo, ali, mi ipak poštujemo tu poziciju Srbije – dodaje Vilson.\n-Sve to zavisi od gradjana i od srpske vlade koja postavlja pravce kretanja. Mi kao SAD imamo odlične odnose sa Švedskom, Finskom, Švajcarskom, Irskom koje nisu članice NATO, ali su veoma aktivne učesnice u Programu NATO Partnerstva za mir i imaju veoma snažnu saradnju sa SAD, uključujući i oblast odbrane i bezbednosti – objašnjava on.\nKaže da postoje različite mogućnosti saradnje sa Alijansom, jer, tvrdi on, NATO puno doprinosi i u smeru prevazilaženja razlika izmedju saveznika, ali i u smeru pomirenja, prvo kroz partnerstva, a nakon toga i kroz savezništva.\n“Pogledajmo istoriju odnosa Francuske i Nemačke ili Francuske i Ujedinjenog Kraljevstva. Ova ideja savezništva SAD sa evropskim partnerima zaista je zasnovana na obezbedjivanju stabilnosti i bezbednosti u Evropi, ali stabilnosti koja će obezbediti okvir za razvoj, ekonomski rast i mir”, objašnjava Vilson.\nOd Srbije zavisi odnos sa NATO\nJoš jednom naglašava da će uvek zavisiti od Srbije u kojoj meri će želeti da sarađuje sa NATO, ali, kada je reč o SAD, smatra da će Sjedinjene Države uvek biti otvorene i “raširenih ruku” prema saradnji sa Srbijom.\nNa pitanje kako vidi ulogu NATO na KiM i koliko NATO doprinosi u žaštiti srpskih interesa, Vilson kaže da je uloga Alijanse u očuvanju interesa Srba na KiM veoma važna, te da je njihovo prisustvo važan faktor stabilnosti i to bez ikakve upotrebe oružja.\n“To je zapravo ono što želimo. Želimo Zapadni Balkan u kome je upotreba oružja prošlost, jer je to prevazidjen koncept. Cilj je da se pokaže evropskim demokratijama da na terenu postoji vladavina većine, ali i prava manjine. Zato smatram da je asistencija KFOR bitna u obezbedjivanju bezbednosti srpskoj etničkoj zajednici koja živi na KiM i koja će biti deo KiM i u budućnosti, jer u jednoj modernoj evropskoj demokratiji to treba da bude normalno”, ističe on.\nDodaje da je zbog toga promovisanje NATO vrednosti u interesu Srbije, a da dugoročno prisustvo NATO u regionu predstavlja i kontinuitet američke uključenosti u osiguravanje mira i bezbednosti u regionu, u cilju promovisanja ekonomskog poverenja i integracije, razvoja, razmene ljudi i ideja i obezbedjivanje garancije da je društvo u regionu zaista deo jednog većeg društva.\n“To je ono što NATO može da ponudi kroz saradnju sa bezbednosnim snagama u regionu kako bi ojačale svoje kapacitete i pokrenule zajedničku saradnju obezbedjujući bezbednost na granicama. Tako bi se, istovremeno, prevenirao kriminal, trgovina ljudima, trgovina drogom i slični problemi”, objašnjava Vilson i ističe da je to upravo deo partnerstva izmedju Srbije i NATO kome treba da se posveti pažnja.\n“Potrebno je da se sagradi poverenje i bezbednosne snage, koje će pomoći da se obezbedi osnovni javni red i mir i svakako vladavina prava. To je ono što treba da se dešava u budućnosti”, kaže Vilson.\nDodaje da to poglavlje još nije do kraja “ispisano”, uz konstataciju da ko god živi na KiM treba da živi sa osećanjem vladavine prava.\n“Cilj je da se obezbedi sigurnija budućnosti za one koji žive tamo, ali i za ceo region. Da se obezbedi da Zapadni Balkan bude u toku sa onim što se dešava u Zapadnoj Evropi. Ovaj region trenutno zaista nema taj standard života, vladavinu prava kakav mi imamo i to će biti prepreka na putu ka EU, zato moramo na tome da radimo zajednički”, naglašava Vilson.\nTramp bio veliki stres za sve\n“Da li postoje političke tenzije – apsolutno. Trampova administracija je bila zaista veliki stres i za transatlantske odnose i za pitanje Irana i za Pariske sporazume o klimatskim promenama i kako da se upravlja troškovima odbrane NATO, ali ne treba da nas zaslepi ta politička buka”, objašnjava on.\nTvrdi da je Alijansa jaka, zasnovana na zajedničkim vrednostima i zajedničkim interesima, ali da uvek postoji debata unutar nje o “podeli tereta”.\n“Ali, to je drugorazredna stvar. Prvo što mi razumemo je to da smo zajedno, da se svet suočava sa složenim izazovima, pre svega zbog autoritarnih režima, ali takodje zbog izazova tehnologije, drugih aktera i zato moramo da se držimo zajedno kako bismo se suočili s time, a pogotovo zbog rasta Kine”, objašnjava Vilson.\nDrugo, dodaje, NATO je odlična platforma za zajedničke pristupe, zajedničke strategije, “kako bismo se suočili sa ruskim zastrašivanjem koje radi u svom okruženju ili kineskim uticajem u drugim politikama”.\n“Mi kao porodica imamo razlike i radimo na tome da ih prevazidjemo. Ironija je da te razlike nisu tako velike kako se mogu nekad videti. Iako je predsednik Tramp bio grub, mislim da su evropski partneri razumeli svoj interes da više ulažu u odbranu, jer je i njihovo neposredno okruženje relativno nestabilno. Od suštinskog značaja za evropske saveznike je da budu ozbiljniji kada je u pitanju njihova sigurnost i bezbednost u okvirima njihovih budžeta, u okvirima debata na nivou EU i u okvirima njihove debate kada je u pitanju zdravstvena bezbednost”, kaže Vilson.\n“Spremni smo da saradjujemo jer to ne znači da SAD gubi liderstvo već smo spremni da radimo zajedno na rešavanju problema. To je pravi put za Bajdenovu administraciju, odnosno saradnja sa partnerima uz poštovanje, ali i dalje se očekuje od saveznika da igraju svoju ulogu kada je u pitanju bezbednost, pogotovo u Evropi”, rekao je Vilson.\nJa ne bih, ističe on, dopustio da politička “buka i dim” prevaziđu snagu i mislim da ćemo videti veoma snažnu posvećenost u predstojećim godinama u kome će biti naglašena važnost Alijanse za SAD kroz ponovna konkretnija investiranja u NATO.\nKao jedan od panelista na ovogodišnjoj Beogradskoj NATO nedelji, Vilson nije propustio da kaže da je taj skup bio dobra prilika da se “popune rupe” o tome šta predstavlja NATO.\n“Jeste da postoji bolna istorija o srpskom vidjenju NATO, ali mora se razumeti da je Alijansa složeni istrument partnerstva koji nudi brojne mogućnosti Srbiji. Istraživanje, predstavljeno na NATO nedelji je pokazalo da medju gradjanima Srbije postoji veliko nerazumevanje o mogućnostima koje NATO nudi”, kaže Vilson.\nIma dosta mitova, dodaje on uz zaključak da je to zapravo suština Beogradske NATO nedelje, odnosno da je reč o skupu na kome veliki deo predstavnika nevladinog sektora ali i vladinog, diskutuje o tome šta je NATO, šta radi Alijansa, koje su mogućnosti dublje saradnje Srbije i NATO i šta Alijansa može da ponudi gradjanima Srbije kako bi pojačali svoje kapacitete u borbi protiv npr. prirodnih nepogoda, zdravstvene krize, regionalne saradnje itd.


Potpredsednik Vlade Republike Srbije i ministar unutrašnjih poslova dr Nebojša Stefanović i ministar zdravlјa Zlatibor Lončar prisustvovali su danas prezentaciji opreme za medicinski transport pacijenata, koju je Ministarstvo unutrašnjih poslova nabavilo za nove helikoptere „Erbas H145M“.\nStefanović i Lončar tom prilikom potpisali su Ugovor o poslovno –tehničkoj saradnji između dva ministarstva koji definiše zajedničko delovanje pripadnika Helikopterske jedinice i Hitne pomoći u situacijama kada je neophodna upotreba helikoptera za prevoz pacijenata.\nMinistar Stefanović, po potpisivanju ugovora, istakao je da će novi helikopteri, koji su opremlјeni savremenom medicinskom opremom uz prisustvo lekara obučenih za rad u njima, omogućiti kvalitetniju i bolјu zaštitu, kao i brži transport pacijenata do zdravstvenih ustanova.\nStefanović je, takođe, istakao dobru saradnju na terenu pripadnika policije i osoblјa Hitne pomoći.\n„Drago mi je da ova saradnja svakoga dana napreduje i trudićemo se da je sa ekspertima iz Ministarstva zdravlјa dalјe razvijamo i da građani Srbije znaju da na svoju državu uvek mogu da se oslone“, poručio je Stefanović.\nMinistar Lončar istakao je da su građani Srbije dobili najsavremenije helikoptere sa najbolјom medicinskom opremom koja trenutno postoji u Evropi.\nLončar je objasnio da je ugovorom definisan način rada i reagovanja Helikopterske jedinice i Hitne pomoći u situacijama kada mora da se ode po pacijenta, da mu se ukaže pomoć i da se hitno preveze do neke zdravstvene ustanove.\n„Građani Srbije mogu od danas da računaju na uslugu koju do sada nisu imali u ovim uslovima“, rekao je Lončar.


Evropa nepravedna prema Srbima i Srbiji – mojKontakt portal – Radio Televizija Kontakt\nEvropa nepravedna prema Srbima i Srbiji\nBy / 29. 06. 2013.\nEvropa je bila nepravedna prema Srbiji i Srbima i dodatno ih je ponizila kroz pitanje rješavanja statusa Kosova, rekao je predsjednik Republike Srpske Milorad Dodik.\n“U prilog tome govori i činjenica o gotovo identičnoj situaciji na Kosovu i ovdje u BiH, na koju Evropa gleda različito. Na Kosovu kažu Srbima da ćute i prihvate samostalnost Kosova, a ovdje nama kažu da ćutimo i prihvatimo BiH. Ti dupli standardi, sa kojima se često susrećemo, naravno da nam donose muku u stomaku, kao i mnogi zadaci koje dobijamo i koje moramo ispuniti kao naš dokaz integracija”, izjavio je Dodik.\nOn je naglasio da Beograd treba da poštuje briselski dogovor i da ga provede, jer, kako je rekao, ako na nešto pristanete to treba i da uradite.\n“U svakom slučaju, nisam tumač politike sadašnjeg rukovodstva Srbije, ali njihova politika je veoma jasna – saradnja i put ka Evropi. Cijenim da će to ostati dominantna odrednica Beograda. Ali, činjenica da je ta famozna priča za početak pregovora Srbije sa EU ponovo uslovljena ili data uslovno, meni govori o nepovjerenju prema Srbiji.\nOčigledno da nije bilo dovoljno uvjerenja da se misli ozbiljno sa stanovišta onoga što je do sada urađeno, a urađene su zaista dramatične promjene što se tiče političkog i mentalnog osjećaja Srba prema Kosovu i to se nije poštovalo”, istakao je predsjednik Dodik. On je naglasio da Srbi jesu mali narod, ali imaju dostojanstvo što su pokazivali uvijek i nikada nisu htjeli da idu ispod te linije.\nBosonoga Ceca “razvalila” na Ušću!\nJK ne miruje: Ceca je drogirana, ja sam napunila Ušće!


TREĆA GIMNAZIJA PROSLAVILA 160. ROĐENDAN Za školstvo i dečiju zaštitu 25 milijardi | Happy BSC portal\nTreća beogradska gimnazija obeležila je danas 160 godina od početka rada, a na svečanosti tim povodom gradinačelnik je Zoran Radojičić kazao da Grad želi da učenicima i svim zaposlenima u školi obezbedi što bolje uslove za učenje, te da im boravak u školi bude što prijatniji.\n- Zbog toga smo za 2020. godinu opredelili skoro 25 milijardi dinara za obrazovanje i dečju zaštitu, što je najviše do sada - rekao je večeras Radojičić ukazujući na veliki značaj Treće gimnazije za grad Beograd.\nOn je poručio da je tradicija važna i da mora da se neguje.\n"Ono što mi imamo je ogromno bogatstvo koje moramo da negujemo. Grad Beograd je posebno ponosan na ovu insitituciju, jer iza 160 godina stoje mnoga značajna imena iz naše istorije, poput Mome Kapora, Danila Bate Stojkovića, Miće Popovića i Borislava Pekića. Takođe iza katedre su stajala velika imena kao što su Stevan Sremac, Sima Matavulj, profesor Kosta Vujić, Ljubomir Nenadović i vojvoda Živojin Mišić", naveo je gradonačelnik.\nIstakao je da treba pomenuti i divnu decu koja idu u ovu školu, ocenivši da su ona naša budućnost te da je na njih posebno ponosan.\n- Verujem da će ta deca biti novi naučnici, doktori i novi ponos Beograda i Srbije. Pokazalo se da su učenici Treće beogradske gimnazije po pravilu postajali veliki ljudi i ugledni građani našeg društva. Takođe veliki respekt imamo i prema nastavnicima ove gimnazije, koji rade ovaj divan i odgovoran posao, i koji ne može da se plati novcem - kazao je Radojičić.\nNa svečanosti obeležavanj jubileja obratili su se i ministar prosvete, nauke i tehnološkog razvoja Mladen Šarčević i direktorka škole Olga Čokaš, a prisustvovali su sekretar za obrazovanje Slavko Gak i ministar zdravlja Zlatibor Lončar.


On je za Radio televiziju Srbije rekao da je komisija u novembru došla u posed video snimka koji daje dokaz o potencijalnom mestu sahranjivanja osoba koje ona traži.\n„Pojavio se film u Prištini, u kome se vidi reon Košara, gde vojnici te takozvane Oslobodilačke vojske Kosova stoje, u uniformama, na telima ubijenih vojnika i pored njih kopaju raku u koju ih sahranjuju. U Prištini smo predali CD sa tim filmom i ukazali čak i na one ljude koji pričaju o tim događajima, da nam treba da što pre pođemo na lokaciju Košara i probamo da dođemo do tačnog mesta da bi mogli da krenemo sa ekshumacijom“, rekao je Odalović.\nIstakao je i da postoji "snimak iživljavanja pripadnika OVK nad vojnikom za koga se sumnja da je nestali ruski dobrovoljac".\n„Činjenica je i da je jedan ruski dobrovoljac nestao na Košarama. Mi smo u međuvremenu stupili u kontakt sa sestrom tog vojnika i sada smo u postupku uzimanja krvnih uzoraka DNK“, izjavio je Odalović, navodeći da se među nestalima vodi i šest vojnika sa Košara, čija se sudbina ne zna.\n24.05.2022 Ništa nije izgubljeno dok se čuje crkveno zvono (181)


RTCG: Položaj Crnogoraca u Srbiji nikad gori – Tutinske Novine\nRTCG: Položaj Crnogoraca u Srbiji nikad gori\nMože se, poručuju iz Crnogorske nacionalne zajednice Beograda, diskutovati o položaju Crnogoraca u Srbiji, jer on, kako tvrde odavno nije bio gori… Tamo većina, kažu, ne priznaje crnogorsku naciju.\n“Uzroka takvog stanja ima više, i subjektivnih, i nebrige same države Crne Gore koja nije poklanjala mnogo, poslednjih 30 godina od srpskog nacionalizma položaju Crnogoraca i uopšte identitetu,” kaže Mirko Zečević, predsjednik Crnogorske nacionalne zajednice Beograd.\n“Mi se ovdje osjećamo vrlo nesigurno, mi pogotovo u Beogradu, nemamo način ni da se sretnemo, ni da se vidimo nemamo prostorije, naša Ambasada je silovana grafitima, ne možemo da uđemo tamo, mi se osjećamo kao zečevi koji ako neko krene da nas napadne niko se ne bi radovao, ali nikoga ne bi interesovalo”, kazala je Jelena Đurović, potpredsjednica Crnogorske nacionalne zajednice Beograd.\n“Crnogoraca u Beogradu po popisu ima 9000. Šale, zabave na račun toga da su Crnogorsci opseli Vračar, gdje sam ja bila odbornica, da ovdje ima ima nekoliko desetina Crnogoraca koji vode BG. To su nevjerovatne gluposti”, smatra Đurović.\nNaši sagovornici zaključuju – Crnogorci u Srbiji ne traže ništa drugo, osim ono što je skladu sa pravnim poretkom Srbije i međunarodnim normama – da budu Crnogorci u Srbiji i očuvaju svoj nacionalni i kulturni identitet.


United Medija predala je Komisiji za zaštitu konkurencije zahtev za odobrenje kupovine 100 odsto udela u kompaniji Direct Medija na tržištima Srbije, Crne Gore, Makedonije i Albanije, što uključuje i zahtev za odobrenje Direct Mediji za kupovinu terestrijalnih televizijskih stanica Pink BiH i Pink Crna Gora.\n„Direct Medija je moderna advertajzing agencija koja ima veliki broj klijenata u više zemalja regiona, odlične odnose sa TV stanicama i medijima i dobro razrađene modele plasiranja i monetizacije lokalne produkcije i atraktivnih sadržaja. Zbog toga smo ih prepoznali i kao odličnu platformu za pokretanje transformacije televizija u regionu kroz primenu novih tehnologija koje se sada uvode u celom svetu“, rekla je Aleksandra Subotić, direktorka United Medije .\n„Direct Medija je skoro dve decenije regionalni lider na tržištu medijskih i komunikacijskih agencija, kao i važan partner u produkciji televizijskog sadržaja. Drago nam je da je United Medija prepoznala vrednosti Direct Medije i verujem da će naše udruživanje biti ključni faktor transformacije regiona ka budućnosti televizijskog oglašavanja u novom digitalnom dobu“, izjavio je direktor Direct Medije, Krasimir Guergov .\nOvom akvizicijom Direct Medija postaje deo velikog sistema United Medije i nastavlja razvoj novih tehnologija, inovativnih advertajzing modela i primene digitalnog marketinga. To će omogućiti da se osmišljena rešenja plasiraju kroz različite platforme, a Direct Mediji osigurati potencijal za dalji rast.\nAleksandra Subotić Direct Media Dragan Đilas Junajted grupa N1\n← Srpski telegraf drastično prekršio etički kodeks\nNJUZ: NUNS menja ime u ĐUNS →


U nameri da iskoristimo 20-godišnje iskustvo, inspirišemo, ohrabrimo i podržimo promene u zaštiti životinja i prirode, ORCA pruža podršku autentičnim inicijativama građana iz čitave Srbije. Naš tim pomaže aktivistima da formulišu svoje lokalne inicijative, a nakon što one dobiju finansiranje, pomažemo im da ih sprovedu i postignu konkretne rezultate za dobro životinja i prirode.\nČvrsto verujemo da posvećene grupe građana, u svojim rukama imaju veliku moć da naprave promene. Te promene mogu nastati samo ako se radi sistematski, promišljeno i istrajno. Do sada smo savetodavno i finansijski podržali preko 20 lokalnih inicijativa iz čitave Srbije!\nPodršku za lokalne inicijative, pružamo zajedno sa partnerima Nacionalnom koalicijom za decentralizaciju, CRTA, Fondacijom „Jelena Šantić“ i Media i reform centrom Niš, kroz projekat „Tvoje mesto u Srbiji“ koji finansira Američka agencija za međunarodni razvoj (USAID).\nEnergetska zadruga „Elektropionir“, krči put za građane koji žele da proizvode svoju solarnu energiju i da višak prodaju na tržište.


Lajen: Evropske sankcije su znak jedinstva EU | EurActiv Serbia\nRead time : 5 m, 9 s\nNakon što su evropski lideri odobrili novi paket sankcija Rusiji, ministri inostranih poslova EU sastaće se 25. februara da bi otpočeli procedure uvođenja mera koje su usmerene na finansijski sektor, energetiku, transport i vize za rusku elitu.\nPredsednica Evropske komisije Ursula fon der Lajen je posle sastanka Evropskog saveta izjavila da će usvojene mere onemogućiti Rusiju da kupi tehnologiju kako bi unapredila rafinerije nafte, kao i prodaju aviona, rezervnih delova i opreme ruskim aviokompanijama.\nCilj finansijskih sankcija je da se Rusiji ograniči pristup najvažnijim tržištima kapitala. Meta je 70% ruskog bankarskog tržišta, ali i ključne državne kompanije, uključujući u sektoru odbrane.\nKako se navodi, te sankcije će Rusiji povećati cenu zaduživanja, podići inflaciju i postepeno "nagrizati" industrijsku bazu.\nSankcije su uperene i protiv ruske elite kako više ne bi mogla da krije novac u sigurnim utočištima u Evropi.\nPredviđeno je i da se Rusiji ograniči pristup ključnoj tehnologiji potrebnoj za izgradnju prosperitetne budućnosti, poput poluprovodnika i najnaprednije tehnologije.\n"Paket ogromnih i ciljanih sankcija odobren večeras pokazuje koliko je EU ujedinjena", izjavila je Fon der Lajen na konferenciji za novinare posle sastanka koji je kasno noćas završen u Briselu.\nSankcije ne pokrivaju uvoz ruskog gasa u EU.\nUpitana o tome, Fon der Lajen je rekla da se hitno razmatra kako bi Evropa mogla da se "odvikne" od zavisnosti od ruske energije.\nSavet bezbednosti UN će takođe 25. februara održati sednicu na kojoj će glasati o rezoluciji kojom se najoštrije osuđuje ruska vojna agresija na Ukrajinu i zahteva trenutni prekid invazije i povlačenje ruskih snaga.\nKonačni nacrt rezolucije u koji je AP imao uvid potvrđuje privrženost Saveta bezbednosti UN "suverenitetu, nezavisnosti, jedinstvu i teritorijalnom integritetu Ukrajine u njenim međunarodno priznatim granicama".\nFrancuski predsednik Emanuel Makron rekao je da će Ukrajini biti ponuđeno 300 miliona evra pomoći i vojna oprema.\nEvropski savet je u zaključcima usvojenim 24. februara osudio "ničim izazvanu i neopravdanu" vojnu agresiju na Ukrajinu, ukazujući da time Rusija krši međunarodno pravo i principe Povelje UN i snosi punu odgovornost za taj čin agresije pozivajući je da odmah prekine vojne akcije i povuče se iz ukrajinskee teritorije.\nSavet se složio o daljim restriktivnim merama koje će imati "ogromne i teške" posledice za Rusiju, takođe osuđuje umešanost Belorusije i predlaže da se u dodatnim sankcijama uključi i ta zemlja. Poziva sve zemlje da ne priznaju samoproklamovane entitete na istoku Ukrajine i ponavlja podršku suverenitetu i teritorijalnom integritetu Ukrajine.\nSlede zaključci Evropskog saveta:\nEvropski savet zaključci o ruskom ničim izazvanoj i neopravdanoj vojnoj agresiji na Ukrajinu.\n1. Evropski savet osuđuje na najsnažniji mogući način ničim izazvanu i neopravdanu vojnu agresiju protiv Ukrajine. Rusija svojim ilegalnim vojnim akcijama grubo krši međunarodno pravo i principe Povelje Ujedinjenih nacija i podriva evropsko i globalnu bezbednost i stabilnost. Rusija snosi punu odgovornost za taj čin agresije i destrukciju i gubitak života koji će ona izazvati. Ona će snositi odgovornost za te akcije.\n2. Evropski savet traži od Rusije da odmah prekine svoje vojne akcije, bezuslovno povuče sve svoje snage i vojnu opremu iz celokupne ukrajinske teritorije i u potpunosti poštuje ukrajinski teritorijalni integritet, suverenitet i nezavisnost. Evropski svet poziva Rusiju i oružane formacije koje Rusija podržava da poštuju međunarodno humanitarno pravo i zaustave svoju kampanju dezinformacija i sajber napade.\n3. Evropski savet izražava žaljenje zbog tragičnog gubitka života i ljudske patnje izazvane ruskom agresijom. On je u solidarnosti sa ženama, muškarcima i decom čiji životi su pogođeni ovim napadom koji je neopravdan i koji se ne može opravdati. Poziva Rusiju i oružane formacije koje Rusija podržava da dozvole bezbedan i neometan humanitarni pristup i pomoć svim ljudima kojima je to potrebno.\n4. Evropski savet takođe osuđuje umešanost Belorusije u toj agresiji protiv Ukrajine i poziva je da se drži svojih međunarodno preuzetih obaveza.\n5. EU je reagovala brzo i odlučno na rusko priznavanje ukrajinskih samoproklamovanih separatističkih entiteta i raspoređivanje ruskih oružanih snaga usvajanjem restriktivnih mera kao odgovor. Evropski savet danas se složio o daljim restriktivnim merama koje će imati ogromne i teške posledice na Rusiju zbog njenog delovanja, u bliskoj saradnji sa našim partnerima i saveznicima. Savet će bez odlaganja usvojiti predloge koje su pripremili Komisija i Visoki predstavnik.\n6. Evropski savet poziva na brzu pripremu i usvajanje daljeg paketa individualnih i ekonomskih sankcija koji će takođe pokriti Belorusiju.\n7. Evropski savet ponavlja svoju nepokolebljivu podršku nezavisnosti, suverenitetu i međunarodnom integritetu Ukrajine u njenim međunarodno priznatim granicama. Poziva sve zemlje da ne priznaju dva samoproklamovana separatistička entitea i da im ni na koji način ne pomažu.\n8. EU je ujedinjena u solidarnosti sa Ukrajinom i nastaviće da podržava Ukrajinu i njen narod zajedno sa svojim međunarodnim partnerima, uključujući kroz dodatnu političku, finansijsku i humanitarnu pomoć i međunarodnu donatorsku konferenciju. POsle odluke šefova država ili vlada EU iz decembra 2016, Evropski saevt prinaje evropske asipracije i evropski izbor Ukrajine, kako je navedeno u Sporazumu o pridvanju.\n9. Evropski savet čvrsto veruje da upotrebi sile i prinude radi promene granica nema mesta u 21. veku. Tenzije i sukobi treba da se rešavaju isključivo dijalogom i diplomatijom. EU će nastaviti da blisko sarađuje sa susedima i ponavlja svoju nepokolebljivu podršku i posvećenost suverenitetu i teritorijanlom integritetu Gruzije i Republike Moldavije. EU će nastaviti blisko da sarađuje sa susedima, partnerima i saveznicima, u okviru NATO, G7, UN i OEBS-om.\n10. Evropski savet poziva da se nastavi dalje rad na pripremljenosti i spremnosti na svim nivoima i poziva Komisiju posebno da pripremi mere predostrožnosti, uključujući energetiku.\n11. Evropski savet će nastaviti da prati događaje.


- Takođe, moguć je dogovor o specijalnim ekonomskim zonama duž granice između Kosova i Srbije. Sumnjam da će biti sporazuma o većim političkim pitanjima koja se odnose na normalizaciju odnosa, jer se stiče utisak da Beograd nije voljan da prizna Kosovo kao nezavisno i suvereno, a Priština ne može da prihvati ništa manje od toga. Premijer Hoti ima malu većinu u parlamentu i ne želi da rizikuje prevremene izbore, na kojima bi gotovo sigurno ubedljivo pobedio bivši premijer Kurti - smatra Server.\nPod okriljem Ričarda Grenela, specijalnog izaslanika predsednika SAD za dijalog o Kosovu, predstavnici Beograda i Prištine potpisali su početkom godine u Mihnenu izjave o namerama za uspostavljanje železničke veze i auto-puta Beograd-Priština.\nPrethodno je potpisano pismo o namerama sa kompanijom "Lufthanza" o obnovi avio-linije Beograd-Priština.\nVučić i Grenel\n- Sjedinjene Države se unapred raduju ovom značajnom razgovoru sa predsednikom Srbije Vučićem i premijerom Kosova Hotijem. Verujemo da je napredak u oblasti privrednih pitanja, uključujući otvaranje novih radnih mesta i postizanje ekonomskog rasta, prvi korak u unapređivanju mirovnog procesa - poručio je u pisanoj izjavi za "Radio Slobodna Evropa" portparol Nacionalnog saveta za bezbednost Džon Uliot.\nBONUS VIDEO: Vučić: Grenel na racionalan način razumeo potrebe Srbije\nSAD Srbija Vašington Sastanak Dogovor sporazum Ričard Grenel Aleksandar Vučić Kosovo Prinzanje Danijel Server Džon Uliot


General Stojanović: Evo zašto na Kosovu neće biti mira ... | WebTribune\nHome IZBOR General Stojanović: Evo zašto na Kosovu neće biti mira …\nSrbima na Kosovu i Metohiji preti repriza pogroma iz marta 2004. godine kada budu podignute prve optužnice za zločine OVK pred Specijalnim sudom. Vrh kosovskih vlasti upozorio je u neformalnom razgovoru svoje koalicione partnere iz srpskih redova da postoje saznanja da „grupe ljudi“ na Kosovu spremaju tako nešto u znak odmazde zbog optužnica, čije se podizanje očekuje na proleće.\n„U političkom smislu, male su šanse za takav scenario. Pre svega zbog toga što je pogrom nad Srbima 2004. imao političku poruku — dodatni pritisak da se proglasi nezavisnost Kosova. Zbog neke eskalacije sukoba u ovom trenutku, vlasti u Prištini izgubile bi svaki kredit kod međunarodne zajednice, a i najavljivani sporazum sa Beogradom o normalizaciji odnosa bi pao u vodu. Tako da bi, u političkom smislu, bilo kakav sukob sa preostalim Srbima na KiM bio veliki problem za Albance u Prištini“, ocenjuje Surlić.\nMomir Stojanović, general JNA u penziji, nema dilemu da, kako kaže, „Srbima na Kosovu može da se desi sve ono što veliki igrači na političkoj međunarodnoj sceni požele“. Po njegovim rečima, od Srba i Albanaca koji žive na Kosovu, ne zavisi ništa.\n„Ako nekome bude u interesu da hapšenje nekih ljudi, bivših članova OVK i procesiranje kroz Specijalni sud usloži ukupnu bezbednosnu situaciju, taj će to i da inicira. Albanci ne smeju ništa da urade dok im Amerika ne da mig da to mogu da urade. Sve će, dakle, zavisiti od međunarodne scene i koliko je kome u interesu da u datom trenutku usloži bezbednosnu situaciju na Kosovu, ili da je primiri“, veruje general Stojanović.\nProfesor na Fakultetu bezbednosti Milan Mijalkovski, kao i general Stojanović, misli da od zapadnih mentora kosovskih vlasti zavisi da li će se Srbima desiti ponovo mart 2004. Ali, zavisi i od toga da li vojna misija KFOR hoće da ekstremiste upozori da ne preduzimaju nasilje, a ukoliko ga preduzmu, da interveniše tako da im nikad više ne padne na pamet da nešto slično pokušaju.\n„Ako je neko spreman da ide u nasilje, postoje odgovarajuće snage da to neutrališu. Da li će se ponoviti 2004. ili ne zavisi i od Vlade Srbije, tačnije, kako bi Beograd reagovao u takvoj situaciji“, napominje naš sagovornik.\nDele Srbiju kao da je njihova: Kosovo da se spremi za završnu fazu, SAD će presuditi …\nDodik: Ukidanje Vojske Republike Srpske bila istorijska greška


:: info-tours.net :: AMSS UPOZORAVA: MOKRI KOLOVOZI I RADOVI NA PUTU\nHome > Vesti > AMSS UPOZORAVA: MOKRI KOLOVOZI I RADOVI NA PUTU\nAMSS UPOZORAVA: MOKRI KOLOVOZI I RADOVI NA PUTU | 19.08.2021.\nBeograd -- AMSS upozorava vozače na mokre kolovoze zbog kiše i na radove na putu na više deonica u Srbiji... Izvor:Tanjug\nAMS S upozorava vozače na izmenjen režim saobraćaja u tunelu Manajle u obe tunelske cevi, na deonici Leskovac - Vranje. Saobraćaj se odvija voznim trakama dok su preticajne trake zatvorene za saobraćaj. Do 30. septembra u periodu od 7 do 17 časova izvodiće se radovi na rehabilitaciji puta u Ulici Kapetana Miše u Donjem Milanovcu, pa će saobraćaj da se odvija jednom trakom, naizmeničnim propuštanjem vozila, uz semaforsku signalizaciju.\nDo 1. septembra kod Jelašnice, na deonici Zaječar - Knjaževac, biće izmenjen režim saobraćaja zbog radova na rehabilitaciji kolovoza. Kod skretanja za Jelašnicu, saobraćaj je preusmeren na paralelni put uz dvosmerno odvijanje saobraćaja, osim na starom mostu preko Jelašničke reke, gde se saobraćaj odvija naizmeničnim propuštanjem vozila pomoću semafora.\nDo 1. novembra izvodiće se radovi na nadvožnjaku kod Kolara (iznad auto-puta) deonica Smederevo (Kolari) - petlja Kolari, zbog ćega se saobraćaj odvija uz naiz menično propuštanje vozila koje je regulisano semaforskom signalizacijom.\nOd danas je izmenjen režim saobraćaja na petlji Žednik zbog radova na rehabilitaciji kolovozne trake u smeru Subotica - Novi Sad.\nSaobraćaj iz pravca Subotice ka Novom Sadu biće preusmeren u preticajnu traku suprotnog smera. U smeru GP Horgoš - Novi Sad za saobraćaj će biti zatvorena petlja Žednik, tj. uključenje na auto-put prema Novom Sadu i isključenje iz pravca GP Horgoš biće onemogućeno u narednih 45 dana.\nUključenje i isključenje na petlji Žednik iz pravca Novog Sada ka Subotici je u funkciji.\nOd juče se postavlja saobraćajna signalizacija na delu auto-puta kod Bubanj Potoka i izvodiće se radovi na izgradnji stuba broj 14. U zoni radova, u dužini od 200 metara, za saobraćaj će biti zatvorene preticajne 0trake iz oba smera, a saobraćaj će biti preusmeren na voznu i zaustavnu traku.\nPlanirani rok završetka radova je 15. septembar


Petra Spasojević - Mlada pijanistkinja koja, uprkos poteškoćama, svira klavir, komponuje i osvaja brojne nagrade : Nadlanu.com\nPetra Spasojević - Mlada pijanistkinja koja, uprkos poteškoćama, svira klavir, komponuje i osvaja brojne nagrade\nObjavljeno 13. avg 2020. / 11:15:10\nDevojčica za koju ni nedostatak vida nije bio prepreka da već sa 15 godina bude vrhunska pijanistkinja, Petra Spasojević, iza sebe ima najviša priznanja na mnogobrojnim pijanističkim domaćim i međunarodnim takmičenjima, među kojima su i dve titule Laureata na „Festivalu pijanizma” u Sremskoj Mitrovici i „Festivalu Isidor Bajić“ u Novom Sadu, kao i nagrade za sopstvene kompozicije.\nPetra, koja je, kao prevremeno rođeno dete u prvih 72 sata života izgubila vid, nakon čega su sledile brojne operacije koje su joj omogućile da ne živi u mraku, te da prepoznaje svetlost i tamu, ali na žalost ne može da nesmetano funkcioniše bez pomoći drugih, svoj prvi solistički koncert održala je sa samo 12 godina, a godinu dana ranije počela je da komponuje.\nKao posebno drage nastupe, koji su na nju ostavili veliki utisak, Petra izdvaja, pored svojih solističkih koncerata, njen nastup kao soliste u saradnji sa Filharmonijom mladih u Sinagogi u Novom Sadu, kao i nastupe kada je bila pratnja pevačima, kao onaj kada je nastupala uz Jovanu Radonić u super finalu jednog TV show-a, ali i nastupe u dečijem horu "Lalašani" i horu Ison.\nPetra se, kada joj bilo šest godina, iz svog rodnog mesta Kuršumlije, sa ocem preselila u Novi Sad zbog pohađanja Škole za osnovno i srednje obrazovanje za osobe sa teškoćama u razvoju "Dr Milan Petrović", a upravo ovde, kao predstavnik škole, učestvovala je na svom prvom muzičkom takmičenju kada je pokazala svoj pevački talenat.\nSpletom srećnih okolnosti, Petra je tog dana upoznala svoju sadašnju profesorku klavira Anu Frlin, koja je Petru prepoznala na prijemnom ispitu za upis u Muzičku školu "Isidor Bajić" i uzela je u svoju klasu. Sa puno entuzijazma, Ana je krenula da radi sa Petrom, a prve nagrade na pijanističkim takmičenjima koje su osvajale tokom prethodnih šest godina su bile kruna tog rada. Rad sa Petrom, za Anu i samu Petru, bio je veliki izazov, posebno što Ana nije imala nikakvo iskustvo u radu sa decom oštećenog vida.\nOva talentovana devojka, nedavno je upisala prvi razred srednje Muzičke škole "Isidor Bajić", a svojim delom želi da pokaže svetu kako se granice i predrasude ruše kada se radi ono što se voli.\nU budućnosti sebe vidi kao pijanistu, kompozitora i predavača, a trenutno učestvuje u takmičenju "Virtuozi V4+ – Sviramo zajedničkim jezikom" čiji će pobednici nastupiti na gala koncertu u Budimpešti, a sve emisije, u etapama takmičenja biće emitovane na RTS-u. Od ovog nadmetanja talenata očekuje da će steći nova znanja, iskustva i prijateljstva, te da će joj učešće na takmičenju pomoći da unapredi sebe.\nAna FrlinDr Milan Petrovićklavirkomponovanjekompozitormuzička škola isidor bajićnagradanovi sadnsPetra Spasojevićpijanistapijanistkinjaslepa pijanistkinjasolistatakmičenjeVirtuozi V4+ – Sviramo zajedničkim jezikom


Poljoprivrednici zadovoljni sajamskom ponudom – Radio Televizija Novi Pazar\nPoljoprivrednici zadovoljni sajamskom ponudom\nMay 19, 2017 May 19, 2017 Sajma Drazanin 2140 Views\nZaposleni u Poljoprivrednoj savetodavnoj stručnoj službi su na 84.međunarodnom poljoprivrednom sajmu u Novom Sadu uspostavili kontakte kako bi zainteresovanim stočarima mogli da preporuče, gde mogu da kupe najkvalitetnija priplodna grla. Na štandu resornog ministarstva, poljoprivrednici su dobili informacije i o aktuelnim subvencijama, te se upoznali sa Pravilnicima za nabavku mehenizacije.\nSavetodovci iz poljoprivrednih udruženja iz Novog Pazara su na štandu resornog ministarstva imali prilike da poljoprivrednicima iz svojih oblasti predstave sve korisne programe i pogodnosti, koje im se nude, a u cilju unapređenja njihovog rada na gazdinstvu.\n“Uspostavili smo kontakte sa uzgajivačima priplodnih junica, te stočari koji su zainteresovani mogu doći kod nas da ih uputimo gde su grla najkvalitetnija u zemlji. Ove godine partner na sajmu bila je Bosna i Hercegovina”, kaže ispred Poljoprivredne savetodavne stručne službe Safet Vesnić.\nVesnić podseća stočare da izvrše povraćaj sredstava za nabavku osnovnog stada, koje je 65 % , s obzirom da se ovo područje označeno kao nerazvijeno.\nNa ovogodišnjem 84.Međunarodnom Poljoprivrednom sajmu u Novom Sadu svoje usluge I proizvode I usluge predstavilo je 1500 kompanija iz 60 zemljalja sa svih kontinenata.\n← SDP podijelila ramazanske vaktije\nCveće krasi Novi Pazar →


Anastasija Ražnatović u romantičnoj haljini | wanted.rs\nROMANTIČNA HALJINA U KOJOJ ĆE VAS SVI PRIMETITI: Anastasija ima sjajan predlog kako da zablistate u novogodišnjoj noći 0 Podeli PODELI TWEET POŠALJI E-MAIL\nROMANTIČNA HALJINA U KOJOJ ĆE VAS SVI PRIMETITI: Anastasija ima sjajan predlog kako da zablistate u novogodišnjoj noći\n29.12.2021. / 12:23\nRomantična haljina Anastasije Ražnatović pun je pogodak ako želite u najluđoj noći da izgledate nežno i zavodljvivo.\nZnamo koliko izbor savršene toalete za novogodišnju noć može biti naporan, pogotovo ako ste neko kome je svaki detalj bitan.\nMeđutim, nekad nije potrebno mnogo da zablistate i ukradete sve poglede.\nPravi primer za to je mlada pevačica Anastasija Ražnatović koja i u najjednostavnijim izdanjima izgleda kao milion dolara, ali njen poslednji look savršen je izbor za one koje unovu godinu žele da uđu sa dozom elegancije i glamura, a opet da budu svedene.\nNaime, Anastasija je poznata kao veliki ljubitelj mode, inspiracija je mnogim devojkama, a nedavno je na svom instagramu podelila snimak na kom smo je videli u fantastičnoj midi haljini sa puf rukavima od tila sa tačkicama, a heart shaped izrez celoj kombinaciji dao je dozu seksepila.\nSve to upotpunila je upečatljivom ogrlicom sa medaljonom i nežnim loknama koje su look učinili još romantičnijim.\nMALA LILA HALJINA U REŽIJI ANASTASIJE RAŽNATOVIĆ: Nosi se na dva načina i savršeno ističe žensku figuru\nNekad je manje zaista više, a ovakav model haljine u prvi plan će istaći vašu vitku figuru i izak struk.\nNaš predlog je i dekolte isprskate sprejom sa šljokicama za dodatni glam efekat i budite sigurni da nema šanse da u najluđoj noći budete neprimećeni. Kada je reč o makeup-u, savršen izbor su zlatni tonovi, baš kako je to učinila i Anastasija.\nNI ONA NIJE ODOLELA NAJPOPULARNIJOJ BOJI: Anastasija Ražnatović nosi najtraženije nokte ove jeseni\nAnastasija Ražnatović Izgled midi haljina puf rukavi til romantično izdanje


Dačić: Ne može vlada da povuče zakon, čekamo odluku predsednika - Politika - Dnevni list Danas\nPočetna » Vesti » Politika » Dačić: Ne može vlada da povuče zakon, čekamo odluku predsednika\nPredsednik skupštine Srbije Ivica Dačić izjavio je na kraju današnje sednice da vlada Srbije ne može da povuče zakon koji je usvojila skupštine.\n„Povodom vesti da je vlada povukla zakon o eksproprijaciji, moram da podsetim da vlada ne može da povuče zakon koji je usvojila skupština. Mi čekamo odluku predsednika Srbije, da li će zakon potpisati ili neće i to je jasna ustavna procedura“ rekao je Dačić i poručio poslanicima i javnosti da će o daljim potezima biti obavešteni.\nNakon toga poslanici su usvojili set zakona o platama zaposlenih u javnom sektoru kojima se rok za početak primene sistemskog zakona u toj oblasti pomera za početak 2025. godine.\nUsvojene su izmene Zakona o zaposlenima u javnim službama, o sistemu plata zaposlenih u javnom sektoru, kao i u javnim agencijama i drugim organizacijama koje je osnovala Republika, autonomna pokrajina ili lokalna samouprava, i službenika i nameštenika u organima autonomne pokrajine i jedinice lokalne samouprave.\nPoslanici su usvojili izmene i dopune Zakona o patentima, i potvrdili sporazum vlada Srbije i Mongolije o trgovinskoj i ekonomskoj saradnji.\nPoslanici su dali i državne garancije u korist Banke Intesa i Rajfajzen banke po zaduženju Javnog preduzeća „Srbijagas“, po osnovu ugovora o kreditu za jačanje transportnih kapaciteta gasovoda, ukupne vrednosti 40 miliona evra.\nAleksandar VučićIvica DačićZakon o ekspropriacijiBeograd


Trump učestvuje na Svjetskom ekonomskom forumu u Davosu | TRT Bosanski\nTrump učestvuje na S...\nSarah Sanders, glasnogovornica Bijele kuće, izjavila je da predsjednik SAD-a namjerava učestvovati na Svjetskom ekonomskom forumu u Davosu koji će se održavati od 23. do 26. januara\nAmerički predsjednik Donald Trump će učestvovati na ovogodišnjem Svjetskom ekonomskom forumu u švicarskom Davosu.\nSarah Sanders, glasnogovornica Bijele kuće, izjavila je da predsjednik SAD-a namjerava učestvovati na Svjetskom ekonomskom forumu u Davosu koji će se održavati od 23. do 26. januara.\nDodala je da Trump pridaje veliki značaj učešću na ovakvim skupovima zbog, kako je rekla, ekonomskih interesa SAD-a.\n"Predsjednik izražava zadovoljstvo zbog prilike da svjetskim liderima prezentira svoju agendu 'Amerika prvo'. Predsjednik s nestrpljenjem iščekuje ovogodišnji Svjetski ekonomski forum kako bi objasnio politike u cilju jačanja američke industrije, kompanija i radnika", kazala je Sanders.\nPosljednji američki predsjednik koji je učestvovao na Svjetskom ekonomskom forumu u Davosu je bio Bill Clinton, koji je prisustvovao skupu 2000. godine, dok su George W. Bush i Barack Obama u Davos poslali delegacije.\nSvjetski ekonomski forum u Davosu važi za jedno od najvažnijih okupljanja svjetskih lidera, intelektualaca, javnih ličnosti i poslovnih ljudi.\nPredstojeći samit će biti 48. po redu a, prema najavi na internet stranici, program će biti održan pod motom „Izgradnja zajedničke budućnosti u podijeljenom svijetu“.\nNa dnevnom redu će se naći brojni globalni izazovi, od migrantske krize, tehnološke revolucije, progona članova zajednice Rohinja, situacije u Siriji, budućoj ulozi Indije do novog svjetskog poretka i klimatskih promjena.\nTagovi: Davos , Svjetski ekonomski forum , Trump , SAD


Fudbalska sezona suspendovana barem do 10. juna – Fokus.ba\nFudbalska sezona suspendovana barem do 10. juna\nTakmičenja pod ingerencijom SPFL-a prekinuta su 13. marta i prvobitnom odlukom bila su suspendovana do 30. aprila\nŠkotska profesionalna fudbalska liga (SPFL) donijela je odluka da se sezona zbog globalne pandemije novog koronavirusa suspenduje barem do 10. juna, prenosi Anadolu Agency (AA).\n“Poruka je vrlo jasna. Vladine restrikcije uvedene kako bi se spasili životi moraju se poštovati i nema izgleda za brzi povratak treninzima, a kamoli za odigravanje utakmica u Škotskoj nekoliko narednih sedmica. Odluka da se suspenduje sav fudbala barem do 10. juna je pomoć klubovima u osiguravanju sigurnosti i dobrobiti igrača, osoblja i navijača kao i preduzimanje koraka za ublažavanje njihovih troškova“, rekao je Rod Petrie, predsjednik Fudbalskog saveza Škotske.\nDodao je da je škotski fudbal uz sve koji rade u Nacionalnoj zdravstvenoj službi Škotske, te nakon donesene odluke ne bi trebao predstavljati dodatno opterećenje na njih u vrijeme kad se njihovi resursi napregnuti do krajnjih granica zbog COVID-19.\nSvi klubovi članovi SPFL-a, njih 42, u petak uvečer će glasati o tome da li će se okončati Championship, Prva divizija i Druga divizija. Najjači škotski stepen takmičenja, Premier liga, ostaće odgođen “kako bi se pružila najbolja moguća prilika“ za završetak sezone, a konačnu odluku da li će se igrati ili ne donijeće SPFL u skladu sa situacijom vezanom za globalnu pandemiju koronavirusa.


Urban BUG :: Magazin :: Art Area :: Nova kolekcija Bojane Jovetić za sezonu jesen-zima 2017/18\nBojana Jovetić, posle uspešne prethodne dve sezone, predstavlja kolekciju za jesen-zimu 2017/18.\nKolekcija je, kao i do sada najviše inspisrisana samouverenim ženama, ali Bojana ovoga puta ima nešto svedenije komade, sa dosta klasičnih krojeva i prizvukom osamdesetih. Naramenice su novitet i preovladavaju kolekcijom. Klasična sečenja, moderne forme u kombinaciji sa detaljima 80-ih, imaju za cilj da istaknu lepotu ženskog tela.\nU kolekciji Bojane Jovetić za jesen/zimu 2017/18 našle su se trendi boje ove sezone - dominiraju burgundi, plava, žuta i zelena. Crna i siva boja su, svakako, neziostavne u svakoj Bojaninoj kolekciji i, kao i ranije, s detaljima u vidu zlatnih metalnih dugmadi i metalnih zipova.\nBojana Jovetić koristi uvek izuzetno kvalitetne materijale, a ovoga puta odlučila se za kožu, bengalin sa sjanim premazima, velur, štof, žoržet i eko kožu. Kolekciju akcentuje koža visokog sjaja u zlatnoj i srebrnoj boji.\nKolekciju prati lookbook, a tim koji je radio na njemu čine:\nMuški modelii: Marko AndriĆ i Lazar Balaban\nNakit: Ladolalu jewelry\nStajling: Bojana Jovetić\nMuški modeli nose odela iz najnovije kolekcije Martini Vesto by Boško, koju je prošle nedelje predstavio revijom na Belgrade Fashion Week-u.\n''Ono što sam pokušala da uradim u ovoj kolekciji je da napravim vanvremenske komade, svedene i klasične, koje ćete moći da ponesete više sezona. Osamdesete godine su mi bile najveća inspiracija, otuda i naramenice koje sam ubacila kao novitet. Poruka svim ženama koje se pronalaze u mojim kreacijama je da budu zrele, žive i ženstvene.'' - izjavila je Bojana.\nNovu kolekciju Bojane Jovetić možete pronaći već od danas u njenom ateljeu na Novom Beogradu u ulici Trešnjinog cveta 5.\nBojana Jovetić predstavlja kolkeciju za proleće-leto 2018 uz editorijal koji je snimila u Titovom Plavom vozu


NOVA ŠANSA ZA STICANJE NEOPHODNIH ZNANJA VEZANIH ZA PLASMAN MEDA | Savez pčelarskih organizacija Srbije\nNOVA ŠANSA ZA STICANJE NEOPHODNIH ZNANJA VEZANIH ZA PLASMAN MEDA\nKancelarija za poljoprivredu u okviru Ambasade SAD u Beogradu i u 2016. godini organizuje Cochran Fellowship Program na temu “Razvoj udruženja u industriji prerade hrane” (što uključuje i Udruženja iz oblasti proizvodnje hrane). Program traje do 2 nedelje u SAD, i neophodno je znanje engleskog jezika za učešće na programu. Ministarstvo poljoprivrede SAD pokriva kompletan boravak u SAD. Polaznici sami kreiraju posebne sfere interesovanja, a domaćin organizuje obuku shodno izraženim interesovanjima. Ambasada je uz pomoć stručnjakinje Ministarstva poljoprivrede SAD koja je u Srbiju pristigla iz SAD, izabrala 6 polaznika za učešće u ovom programu, a među njima je i predsednik SPOS-a.\nObuka ima za cilj da pomogne učesnicima u sticanju znanja i iskustava koja se odnose na formiranje industrijskih udruženja. Fokus obuke će biti na funkcionisanju, organizaciji, upravljanju, članstvu i načinu finansiranja udruženja u okviru sektora prerade hrane. Program obuke treba da istakne kako udruženje kroz svoje funkcionisanje može da utiče i bude uključeno u različite institucionalne politike i programe, ali i kako da se sama udruženja bolje organizuju u oblasti PR i obraćanja javnosti. Cilj ove obuke je da se pomogne razvoj poslovanja, unaprede mere koje se odnose na preradu hrane u Srbiji i kreiraju trgovinski odnosi između Srbije i SAD. U Srbiji postoji potreba za daljim razvojem sektora prerade hrane, što se može unaprediti postojanjem reprezentativnih udruženja koja će kroz jasnu viziju i misiju uspostaviti dijalog između prerađivača i onih koji donose odluke u državnim institucijama i na taj način uticati na unapređenje poljoprivrednog i prehrambenog sektora.\nNadamo se da će ovaj program doprineti povećanju šansi za izvoz meda iz Srbije u SAD, te da će uspostavljeni kontakti i stečeno znanje to omogućiti u dogledno vreme. Takođe, pošto je predsednik SPOS-a izrazio želju da deo obuke bude posvećen nadaleko popularnim američkim metodama lobiranja kod nadležnih institucija, nadamo se da će to pomoći SPOS-u da se lakše izbori za izmenu i/ili izradu nedostajućeg zakonodavstva (pa i Zakona o lobiranju), a posebno zakonodavstva vezanog za konačno uklanjanje neispravnog meda sa domaćeg tržišta, u čemu opravdano očekujemo i podršku ambasade SAD.\nEvo spiska svih 6 učesnika iz Srbije u ovogodišnjem Cochran Fellowship programu:\nDragan Niksic – Secretary General, Serbian Simmental Breeders Association\nTamara Penjic – Production Manager, Carnex Meat Industry\nRodoljub Zivadinovic – President, Serbian Federation of Beekeeping Organizations\nMilos Stojanovic – Director, Serbian Dairies Association\nErtan Bogucanin – Manager, Pester Agro Klaster\nDanijela Bardic Kustudic – Liaison Officer, FAO\nZahvaljujemo se ambasadi SAD, u ime pčelara SPOS-a, što je i pčelarstvo uvršteno ove godine u program. To predstavlja posebnu čast, ali i izuzetnu priliku da se steknu nova znanja (koja će dalje unaprediti razvoj pčelarskog sektora u Srbiji), otvore nova tržišta i dobiju nove prilike za dalja unapređenja u organizaciji i lobiranju kod nadležnih državnih institucija, radi finalizovanja neophodnog zakonodavnog okvira za pošten rad poštenih pčelara, bez upliva falsifikatora i drugih manipulatora.\n< MOGUĆA SARADNJA SA KOMPANIJOM DELTA AGRAR\nMOGUĆ IZVOZ MEDA ZA IRAK >


Haris Smajić, 11/06/2020\nNogometni klub Čelik danas je uputio i zvaničan zahtjev Nogometnom savezu Bosne i Hercegovine da još jednom preispita svoju odluku o prekidu BHT Premijer lige, zbog čega je zenički klub izgubio status premijerligaša, potvrdio je u izjavi za Fenu v.d. predsjednika Čelika Damir Bradarac.\n“Sastanak je bio konstruktivan, ja sam ih upoznao o situciji u Čeliku i sumnjom da je prethodna Uprava sačinjavala “duple” ugovore, koji će, navodno, biti i predmet istrage nadležnih organa. Najavio sam i da ćemo svim pravnim sredstvima tražiti zaštitu interesa kluba, odnosno da ćemo tražiti da se stavi van snage odluka o završetku prvenstva ili da se proširi liga. U suprotnom, ako ovakva odluka ostane na snazi, tražit ćemo da nam NSBiH nadoknadi ovosezonske troškove do prekida prvenstva”, ističe Bradarac.\nTags #čelik #premijer liga bih\nSjeverna Makedonija: Novih pet smrtnih slučajeva i 175 novozaraženih koronavirusom\nU Iranu za 24 sata 2.238 novozaraženih koronavirusom, umrlo 78 osoba


SRAMNO: Djeca iz OŠ Musa Burzan ne mogu da koriste podzemni prolaz jer ga nesavjesni građani koriste kao javni toalet\nponedjeljak, 18 novembar 2019 10:25\nPodzemni prolaz koji svakodnevno koriste djeca iz Osnovne škole Milorad Musa Burzan, a koji vodi do Gintaša postao je stecište nečistote zbog nekulturnih građana koji ga koriste kao javni toalet.\nIz kompanije ‘’Čistoća’’ d.o.o. svakodnevno angažuju zaposlene na čišćenju podzemnog prolaza.\n"Shodno našim nadležnostima, ove aktivnosti se realizuju u dijelu sakupljanja komunalnog otpada sa navedenog prostora. Osim redovnog održavanja, po potrebi organizujemo i detaljno čišćenje, koje obuhvata i pranje istog kako bi uklonili neprijatne mirise", ističu oni.\nJutros su takođe ovi poslovi obavljani na pomenutoj lokaciji, a zaposleni su uz korišćenje sredstava za čišćenje detaljno očistili i oprali kompletan prostor.\n"Međutim, i pored napora koje ulažemo, ovaj prostor je skoro nemoguće održati dugoročno čistim jer se isti koristi i kao javni toalet, a u prilog tome govori i fotografija koju su napravili naši zaposleni, na kojoj se vidi da za vrijeme jutrošnjeg čišćenja jedan prolaznik koristi prolaz za vršenje fiziološke potrebe. Mi ćemo nastaviti da održavamo ovaj prostor, uz apel pojedincima da promijene navike i ubuduće vode više računa o zajedničkim prostorima", dodaju u Čistoći.\nViše iz ove kategorije « Kazne za nepropisno parkiranje u Podgorici do 10.000 eura Saobraćaj na dijelu Ulice Vuka Karadžića zatvoren do kraja godine »


OSM Televizija - Delegacija Republike Srpske u posjeti Svjetskoj banci\nU nastavku posjete SAD, delegacija Republike Srpske posjetila je Svjetsku banku.\nDelegaciju Srpske čine Milan Baštinac, pomoćnik ministra za energetiku u Vladi Republike Srpske i Darko Milunović, v.d. izvršnog direktora za ekonomsko-finansijska pitanja u Elektroprivredi Republike Srpske.\nU Svjetskoj banci su ih, između ostalih, primili Samir Šukla, direktor Odjeljenja za energiju u Evropi i centralnoj Aziji, Nuredin Enabolsi, predstavnik Multilateralne agencije za garantovanje anvesticija pri Svjetskoj banci - MIGA i Tonči Baković, glavni ekspert za energetiku u Odjeljenju za infrastrukturu, pri Međunarodnoj finansijskoj korporaciji - IFC.\nNa sastanku je konstatovano je da Vlada Republike Srpske ima veoma dobru saradnju sa Svjetskom bankom, kroz niz različitih projekata u oblasti energetike, a posebno je naglašena vaznost projekata iz oblasti odbrane od poplava.\nSastanku su prisustvovali i predstavnici američke kompanije Nju dženerejšn pauver - NGP iz Čikaga, sa kojom je Vlada Republike Srpske ranije potpisala Memorandum o razumijevanju o razvoju projekta Reverzibilne elektrane Buk Bijela.\nJoš iz iste kategorije: « Dodik: BiH potreban funkcionalan dogovor Počela isplata uvećanih penzija »


Mnogi savesni građani, najčešće penzioneri, imaju običaj da godinama čuvaju račune, kako bi u slučaju greške mogli da dokažu da su račun platili.\nAnketirana su preduzeća iz četiri najveća srpska grada, kojima najveći broj građana mesečno plaća prispele obaveze, i odgovori su veoma različiti. Greške i reklamacije, kako tvrde u svim anketiranim kompanijama, nisu česte i događaju se najčešće kao posledica greške na popunjenoj uplatnici.\nU "Telekomu" kažu da račune za fiksnu, odnosno mobilnu telefoniju treba čuvati do godinu dana, VIP, Telenor, i Elektrodistribucija Beograd, takođe, kažu da račune treba čuvati, u elektronskoj ili pisanoj formi (u zavisnosti od toga kako su plaćeni) najmanje 12 meseci. Najduže treba da čuvate račune "Infostana", čak tri godine, rekli su u tom preduzeću.\nNa sajtovima Telekoma, Telenora, VIP-a i većine kablovskih operatera možete kreirati personalizovane naloge sa pristupom stanju vašeg računa i dugovanjima. Elektrodistribucija Beograd takođe pruža takvu uslugu, ali morate prvo da odete na neki od šaltera da se prijavite. Infostan takođe ima na sajtu opciju upita stanja na računu, možete mu pristupiti pomoću JMBG i identifikacionog broja. Ko nema internet, može da pozove kol centar kompanije.\nGrađani Kragujevca putem interneta, mogu da provere svoja dugovanja jedino kada je u pitanju Elektrodistribucija. Preko sajta "EPS snabdevanja", može se nakon registracije bez čekanja saznati sve o utrošku struje. Za ostale delatnosti, takvih mogućnosti nema. Prema rečima Đorđa Vukajlovića, rukovodioca službe naplate u "Javnom stambenom preduzeću" Kragujevac, "razmišljalo se o uvođenju sistema za elektronsku proveru računa, ali je zbog zaštite privatnih podataka građana to stalo".\nIzvor: Vebsajt Blic, N. Jovanović, Z. Čonkaš, N. Radišić, I Anđelković, 30.09.2016.


Ivan Karl obećava plate i honorare za sve u ustanovama kulture\nKarl obećava plate i honorare za sve u ustanovama kulture\nKultura Autor:Marija Jakovljević18. Mar. 202013:41\nGradski sekretar za kulturu Ivan Karl (levo)/FOTO TANJUG/ ANDRIJA VUKELIĆ/ bs\nSva sredstva za rashode zaposlenih, ali i radno angažovanih u ustanovama kulture Grada Beograda, biće obezbeđena i u periodu vanrednog stanja, izjavio je Tanjugu gradski sekretar za kulturu Ivan Karl.\nSekretarijat za kulturu takođe će, kako je naveo Karl, produžiti svoje učešće u plaćanju doprinosa za obavezno socijalno osiguranje za više od 2.000 samostalnih umetnika.\nUpravnici beogradskih pozorišta u izjavama za naš portal, izrazili su bojazan da će glumci koji nisu ni u jednom pozorištu stalno angažovani, već po ugovoru, obustavljanjem igranja predstava zbog vanrednog stanja, ostati bez ikakvih primanja.\nOni su uputili inicijativu Sekretarijatu za kulturu grada Beograda da se pronađe način da glumci koji nemaju stalni angažman i neće igrati u pozorštima dok traje vanredno stanje budu na neki način obeštećeni.


Novinar Sky Sporta Peppe Di Stefano, objavio je da su navijači Milana neposredno prije meča s Beneventom od golmana Gianluigija Donnarumme zatražili da ne igra u predstojećem derbiju protiv Juventusa naredne nedjelje.\nNaime, Ultrasi Milana okupili su se ispred sportskog centra Milanello i zatražili su sastanak s mladim čuvarom mreže koji po svemu sudeći neće potpisati novi ugovor i kao slobodan igrač preći će u Juventus.\nPrema navodima Sky Sporta, Milan nije bio saglasan s tim, ali kako bi izbjegao daljne probleme, Donnarumma je izašao iz trening kampa i susreo se s delegacijom navijača, a navodno su pale i neke teške riječi.\nNajvatreniji navijači Milana zahtijevaju da ne igra sljedeće nedjelje protiv Juventusa u slučaju da do tada ne potpiše novi ugovor, a s obzirom da je malo vjerovatno da će se to desiti, zanimlljivo će biti vidjeti kakvu odluku će donijeti u klubu sa San Sira.\nMilan je savladao Beneventno 2:0 i barem privremeno se vratio na drugo mjesto na tabeli koje vodi u Ligu prvaka, a italijanski mediji još ranije su pisali da Donnarummina odluka o novom ugovoru u mnogome zavisi da li će se Rossoneri naredne sezone plasirati u najelitnije klupsko nogometno takmičenje.\nPrethodni članakProšlo je 29 godina od početka opsade Sarajeva i odbrane Bosne i Hercegovine\nSljedeći članakNa nekoliko dionica saobraćaj se zbog radova odvija otežano


Imigranti kao prilika – kako postići dubinsku integraciju u Srbiji? | Talas.rs\nPre neki dan ulazim u pekaru u mojim Novim Banovcima i odmah primećujem prodavačicu latinoameričkih crta. Pošto već imam drugaricu Venecuelanku koja godinama živi i radi u Beogradu, dozvolio sam mogućnost da se radi o nekoj Latini koja je zalutala u najistočniji Srem. Ipak, u toj milisekundi u kojoj mi je sevnula dilema o poreklu prodavačice (pre nego što sam se duboko posvetio bureku) verovatno bih se kladio da je ipak Romkinja, ali sam ubrzo shvatio da bih izgubio opkladu.\nNa verovatno hiljadito ‘’šta je još vruće?“ koje je čula tog dana odgovorila mi je na iznenađujuće dobrom srpskom uz primetni španski akcenat u kome sam prepoznao Egli iz Venecuele. U želji da se oseti dobrodošlom u Srbiju, zahvalio sam joj sa ‘’grasijas!“. Uz ‘’grasijas“ sam dodao i najljubazniji osmeh koji ona naravno nije videla jer sam nosio masku (antivakseri mogu ovo notirati kao najbolji dokaz u prilog tvrdnji da su vakseri glupi).\nDok sam se čudio Latinoamerikanki u Sremu sa gradilišta preko puta sam čuo turski. Već sam video u medijima da su ’’na našim gradilištima sve češći radnici iz Turske, pa čak i iz Albanije“, kao i da na dostavama po Beogradu rade i Avganistanci i Arapi i ko zna ko sve. Imigranti su tu. Postali smo zemlja uvoza radne snage. Nismo to zaslužili statusom ‘’ekonomskog tigra“ koji radnike privlači najvišim platama na svetu, već nedostatkom naše radne snage koja je otišla u zapadne države gde su zbilja najviše plate na svetu.\nKao što je legendarno rekao moj drug iz detinjstva Žarko Zagorac: ‘’ja prvo pojedem najbolje kolače, a posle su mi i oni drugi odlični“, tako i Turci, Arapi, Vijetnamci, Kinezi, Latinosi i drugi koji nisu mogli da se domognu Evropske Unije, Kanade ili Amerike, dolaze u Srbiju. Kad ne mogu doći do najboljih kolača, dobri su i naši. Bolje je srpskih 500 evra na gradilištu (ako im daju i toliko) nego kubanskih 30 dolara, kad se već ne može uhvatiti nemačkih 2000 evra.\nRačunica imigranata u Srbiju je stoga jasna. Računica emigranata iz Srbije je i jasna i odavno poznata. Ono što nije poznato je kako će Srbi koji su ostali u Srbiji izvesti računicu: da li će zbog dolaska imigranata u Srbiju sumnjičiti ‘’izdajničku vlast“ za služenje stranim interesima sa ciljem da se od Srbije napravi ‘’parking za milion migranata“, umesto da se Srbima daju veće plate kako ne bi morali da odlaze na Zapad?\nIli će ipak srpska intelektualna i politička elita dokazati većini da Srbi odlaze jer Srbija, sve i da ona vodi najbolju moguću politiku, ne može dostići standard zapadnih zemalja brzinom koja bi usporila, ako ne i zaustavila, odlazak naših ljudi. Stoga se izbor svodi na sledeće: ili da nam sve više nedostaje radne snage čak i za poslove koji ne zahtevaju visoke kvalifikacije ili da se spašavamo uvozom radne snage?\nAko se ova dilema i neophodnost da se uvozi radna snaga ne dokažu dovoljnoj većini građana, sve upadljivije prisustvo stranih radnika će razgoreti političke sukobe oko potrebe za njima i njihove ‘’prave“ uloge, što lako može dovesti do incidenata koji mogu prerasti i u slučajeve pravog linčovanja kakvi su ‘’krasili“ zapadne zemlje tokom talasa imigracija. Kakve posledice to može nositi za unutrašnju stabilnost Srbije nije ni potrebno dokazivati, ali ne smemo zaboraviti i na posledice po njen međunarodni ugled koji je ionako očajan.\nČak i ako se dovoljnoj većini građana dokaže potreba za stranim radnicima, pa se protivljenje svede na nebitne ksenofobne grupice koje bi se dale policijski kontrolisati, sumnjam da naše vlasti planiraju išta na iole duži rok, pa brinem da li će razmišljati o metodima najbolje i najbezbolnije integracije, ako ne i asimilacije imigranata. Svet je prepun primera loše integracije imigranata, bilo zbog predrasuda bilo zbog ekonomskih kriza koje radikalizuju očajne starosedeoce protiv očajnih došljaka.\nMoramo već sada učiti na primerima zapadnih gradova u kojima se parkovi zaključavaju, a delovi gradova izbegavaju zbog opasnosti od imigranata, ma koliko to bili mali procenti imigranata i ma koliko najveći deo njih bio pristojno integrisan u društvo. Ukoliko se imigranti loše integrišu, ne samo da postoji opasnost radikalizacije odnosa između starosedelaca i imigranata, već preti opasnost i da se starosedeoci ozbiljno podele i zakrve oko odnosa prema imigrantima.\nŠta nam je činiti i koje korake već sada moramo preduzeti? Pre svega, neophodno je investirati u sociološke, politikološke, ekonomske, kriminološke, kulturološke, lingvističke i druge istraživačke projekte u okviru društvenih nauka relevantnih za imigraciju i integraciju stranih radnika. Zadatak naučnika je da pred državnih vrh, makar on bio i autokratski sa diktatorskim obrisima, iznese ključna pitanja, moguće opasnosti i moguće pravce delovanja na sprečavanju ili bar umanjivanju negativnih posledica imigracije radnika.\nUz nužnu pretpostavku da bi njihova istraživanja bila mnogo dublja i korisnija, ovde ću naznačiti pravce delovanja za koje mislim da bi bili relevantni za takva istraživanja. Prvo, sama pojava imigranata sa drugih kontinenata je šokantna za dobar deo stanovništva, a kamoli kada se radi o imigrantima muslimanske veroispovesti. Nažalost, takve predrasude su realnost, ali je teško ukazati na takve predrasude među Srbima i zanemariti da su te predrasude i sukobi značajni problemi i u zapadnim društvima. Stoga bi omekšavanje javnosti najbolje išlo davanjem prednosti imigraciji iz hrišćanskih, a posebno pravoslavnih zajednica među Arapima (Sirija, Liban, Irak, a u Egiptu ima više pravoslavaca nego u Srbiji) i Afrikancima (Etiopija, Eritreja). Kada naši građani vide takve imigrante radnike koji poštuju dominantnu veru u Srbiji, šanse za rast simpatija ozbiljno rastu.\nDrugo, (pravoslavni) hrišćani Arapi bi bili konstruktivan most sa arapskim imigrantima muslimanima, naravno zbog bliskosti jezika i običaja. Takođe, muslimani centralnoazijskih država bi bili zanimljiv izvor radne snage, jer po pravilu dobro govore ruski, što bi im dramatično brzo olakšalo integraciju u naše društvo. Uz to, vrsta islama koju oni praktikuju je izoštrena kroz antagonizam sa radikalnim islamom Talibana koga se ostali muslimani centralne Azije u najvećem delu plaše. Na kraju, simpatije prema Rusiji su i dalje značajno prisutne u toj populaciji, pa bi to bila još jedna veza sa srpskom populacijom. Treće, imigracija iz južne Amerike, barem sudeći prema južnoamerikancima u Srbiji za koje znam lično ili posredno, takođe veoma obećava.\nUseljavanje tih radnika bi moralo biti uslovljeno promišljenim srpskim interesima koje bih sveo na duboku integraciju, ako ne i asimilaciju. Stoga se postavlja pitanje uslova pod kojim se imigranti mogu duboko integrisati, pa i asimilovati. Prvi bi bio da useljavanje ne bude diktirano samo ekonomskim potrebama, već i procenama brojnosti i prostornog rasporeda imigranata kako bi se predupredilo izazivanje osećaja pretnje kod domaćeg stanovništva. Na primer, 100 turskih radnika u mestu od 10.000 stanovnika drugačije utiče na lokalno stanovništvo nego u gradu od 100.000 stanovnika.\nTakođe, treba im olakšati da dovedu i svoje porodice sa malom decom koja bi se odmah uključila u naše škole kako bi što pre naučila jezik, stekla prijatelje, ali i počela da se integrišu, na primer biranjem da li će navijati za Zvezdu ili Partizan. Tako deca postaju mostovi između roditelja i najbolji instrument deminiranja opasnih sumnjičenja da imigranti, posebno muslimanski, imaju bilo kakve druge motive osim da obezbede svojoj deci ono što i domaće stanovništvo želi za svoju decu.\nDa bi se integracija, pa i asimilacija, ozbiljno sprovodile, Srbija ne može biti država pravne i fizičke nesigurnosti, te usko etnički i verski definisanog nacionalnog identiteta. U današnjem svetu haosa, brzine i nesigurnosti, 2000 evra u Nemačkoj bi barem nekim imigrantima bila premala plata ukoliko bi bila praćena rasizmom na svakom koraku i strahom za bezbednost porodice.\nSa druge strane, i 500 evra u Srbiji u kojoj se živi bezbedno i pošteno bi barem nekim imigrantima bilo dovoljno da se identifikuju sa skromnom, čistom, poštenom zemljom u kojoj su izgradili svoj dom i sigurnost za svoju decu. Takva država onda može računati na odanost imigranata i puno iskorišćavanje njihovih stvaralačkih potencijala. A to bi već bila dobra zaloga i za stavran ekonomski uzlet podmlađene, osvežene i osnažene Srbije koju bi uz to krasio i daleko bolji imidž u svetu kao moćan spoljnopolitički instrument.\nTAGS: EU imigranti politička elita radnici


Riker: Kosovo da nastavi sa reformama\n10 septembar, 2012\nPredsednica Kosova Atifete Jahjaga i zamenik pomoćnika državnog sekretara SAD Filip Riker razgovaraju u Prištini, 10. septembra 2012.\nAmerički zvaničnik rekao je da posle okončanja nadgledane nezavisnosti Kosovo mora da nastavi sa reformama u cilju izgradnje demokratskog društva\nKosovo nakon okončanja nadgledane nezavisnosti Kosova mora nastaviti sa reformama u cilju izgradnje demokratskog društva izjavio je u Prištini zamenik pomoćnika američkog državnog sekretara Filip Riker.\nNakon sastanka sa premijerom Kosova Hašimom Tačijem, zamenik pomoćnika državnog sekretara SAD Filip Riker kazao je da veruje da Srbija i Kosovo imaju budućnost u evropskim integracijama. Na konferenciji za štampu povodom okončanja nadgledane nezavisnosti Kosova, Riker je poručio da Kosovo posle ovog procesa mora da nastaviti sa reformama u cilju izgradnje demokratskog društva. On je kazao da predstoje novi izazovi i novo poglavlje u kojem će SAD podržati Prištinu u jačanju ekonomijie, privatnog sektora i vladavine prava.\n“Kraj nadgledane nezavisnosti je možda označio kraj izvršne vlasti Međunarodne zajednice kroz Ahtisarijev plan, ali to nije kraj snažnog međunarodnog angažovanja i pomoći, uključujući i SAD. Interesovanje međunarodne zajednice prema Kosovu će od danas biti veće“ rekao je Riker.\nPremijer Kosova Hašim Tači ocenio je da je danas istorijski dan za Kosovo, zahvalivši ujedno posebno Sjedinjenim Državama na podršci dobijenoj u prošlosti. Tači je kazao da je sa Rikerom razgovarao i o primeni Ahtisarijevog plana, što je bio uslov za okončanje nadgledane nezavisnosti, rekavši da su prištinske vlasti radile i da će raditi na uključenju svih zajednica na Kosovu, kao i na uspostavljanju vlasti na celoj teritoriji.\nS druge strane analitičar i novinar Živojin Rakočevic za Glas Amerike kaže da Srbi nikakav boljitak nisu osetili tokom nadgledane nezavisnosti Kosova, i da to tek neće osetiti nakon okončanja ovog procesa.\n“Ne znam šta je to u proteklom periodu bilo nadgledano? Zapravo sve je bilo podržano i sve je to jedna farsa u kojoj se u toj nadgledanoj nezavisnosti nije dogodio povratak, nije se dogodio povratak na radna mesta, nismo se vratili u gradove, nema poboljšanja situacije. Sada se gubi i taj privid da neko nekoga posmatra i da stranci posmatraju šta to rade kosovske institucije. Naravno pošto te institucije nisu napravljene kako treba i sastavljene su od ljudi koji nikada, da nije bilo ovo nesreće ne bi bile u institucijama” rekao je Rakočević.\nAmbasador Velike Britanije na Kosovu Jan Klif kaže da ne očekuje velike promene na Kosovu nakon okončanja nadgledane nezavisnosti Kosova i ističe da će Međunarodna zajednica nastaviti da prati implementaciju Ustava i zakona Kosova.\n“Iskreno Međunarodna zajednica će ostati ovde na Kosovu, naravno međunarodni civilni predstavnik će završiti mandat, ali Evropska Unija će biti ovde. Evropska Unija već ima veliki uticaj na Kosovu, imamo KFOR, imamo OSCE, imamo čak UNMIK, zato će međunarodna zajednica pratiti te zakone”, rekao je Klif.\nZamenik pomoćnika državnog sekretara SAD Filip Riker sastao se danas i sa predsednicom Kosova Atifete Jahjagom.


Republika Srpska do kraja godine dobija novi zakon o fiskalizaciji - Citaj Filter\nRepublika Srpska do kraja godine dobija novi zakon o fiskalizaciji\nRepublika Srpska do kraja godine dobija novi zakon o fiskalizaciji. On će omogućiti uvođenje novog sistema u toj oblasti.\nTo praktično znači, da će poreski obveznici koristiti softver koji je direktno povezan sa Poreskom upravom, tako da se bez prethodne komunikacije sa serverom uprave, račun ne može ni izdati. Onlajn sistem je jednostavniji za poreskog obveznika i sigurniji za Poresku upravu, poručuju u Ministarstvu finansija.\n“Bilo je planirano da čitav sistem implementiramo do kraja naredne godine, ali nas je korona malo usporila. U svakom slučaju, uskoro krećemo sa legislativom, jer je izuzetno važno da dobijemo kvalitetan, automatizovani sistem koji će što manje zavisiti od ljudskog faktora, kako bismo izbjegli “duple kase” i lažiranje računa. Naravno, važno je i što to neće koštati poslovnu zajednicu”, saopštili su iz Ministarstva finansija Republike Srpske.\nNovi Zakon usmjeren je na povećanje poreske discipline, smatraju u Fiskalnom savjetu Republike Srpske. Sve mjere, kaže Milenko Krajišnik, koje smanjuju dejstvo sive ekonomije od jačanja poreskog sistema do smanjenja poreske utaje su dobrodošle. One omogućavaju firmama koje legalno posluju, lojalnu konkurenciju na tržištu. Ova mjera je posebno važna jer dolazi nakon pandemije virusa korona, kada je smanjena poreska disciplina, jasan je Krajišnik u izjavi za ATV.\n“Zbog čega je važno da se trgovina i svo poslovanje vraća u legalne tokove jeste zato što su sve mjere usmjerene na podršku privredi i oporavak privrede od krize, ustvari se svode na instrumente fiskalne politike. U BiH monetarna politika, odnosno njeni instrumenti su potpuno ograničeni, instrumenti spoljnotrgovinske politike su takođe u velikom dijelu ograničeni i onda je fiskalna politika jedina ta koja omogućava da se nešto učini. Da bi država pomogla privredi u bilo kom smislu ona mora da ima određeni poreski kapacitet, a taj poreski kapacitet svakako se povećava sa smanjenjem poreske invazije”, rekao je Milenko Krajišnik, predsjednik Fiskalnog savjeta Republike Srpske.\nRadi se o potezu koji nas dovodi u rang modernih zemalja, smatraju ekonomisti. Novi softver i platforme za fiskalizaciju su, pojašnjavaju, nešto što prati svjetske trendove i onemogućava takozvane “duple kase”, što utiče na suzbijanje sive ekonomije.\n“Nova platforma nudi ono što će onemogućiti da se vode paralelni fiskalni sistemi od koji je jedan stvarni, jedan nestvarni gdje će se na taj način spriječiti izbjegavanje plaćanja poreza, odnosno omogućiće se širi poreski obuhvat. U svakom slučaju punjenjem budžeta i alokacijom sredstava u budžetu o potrebnoj stvari u društvu, doprinosi društvu od investicija do boljeg društvenog standarda, obrazovanja, zdravstva, itd., odnosno prelijevanja tih sredstava u razvoj privrede”, istakao je Aleksandar Ljuboja, ekonomista.\nPostojeći sistem je tehnološki zastario, ne prati kompletno poslovanje u gotovini i ostavlja prostor za sivu zonu, pokazala je nedavno završena analiza fiskalnih kasa. Od avgusta 2008. godine i prvih kasa u Republici Srpskoj, do danas, mnogi poslovni subjekti našli su način za izbjegavanje plaćanja poreza. Zato je onlajn sistem preko kojeg bi Poreska uprava dobijala podatke o svakom plaćenom računu u realnom vremenu jedino rješenje.\nTags: Republika Srpska fiskalna politika\nPrethodna Nose havajske košulje i pojavljuju se na američkim protestima naoružani do zuba


MK Group većinski vlasnik aerodroma Portorož - Nira Press\nPočetna » MK Group većinski vlasnik aerodroma Portorož\nKrajem prošle godine, Hotel Palace Portorož, koji posluje pod okriljem kompanije MK Group, postao je većinski vlasnik Aerodroma Portorož.\n“Odluka o kupovini većinskog dela Aerodroma Portorož u skladu je sa strateškim planovima kompanije. Aerodrom je jedan od nosilaca razvoja, kako Portoroža kao sveobuhvatne turističke destinacije, tako i celokupnog turizma na slovenačkoj obali. Radi ispunjenja tog cilja, sledi i strategija daljeg razvoja aerodroma“, istakao je Nikola Avram, direktor hotelske divizije MK Group.\nOsim kapitalnih ulaganja u hotelske smeštajne kapacitete tokom 10 godina poslovanja kompanija MK Group je u razvoj turizma uložila više od 200 miliona evra. Trenutno u većinskom ili manjinskom vlasništvu ima 16 hotela u Srbiji, Crnoj Gori, Hrvatskoj i Sloveniji. U narednim godinama kompanija planira da udvostruči hotelske kapacitete koji sada broje više od 2.600 soba i time učvrsti liderski položaj u regionu – saopštila je PR služba MK Grupe.


Suzan Rajs - Sputnjik Srbija\n23:14 25 Jun 2019\nPredsednik SAD Donald Tramp izjavio je da nema nameru da deli vojne planove, odgovarajući na pitanje da li planira da razgovara o svojim vojnim planovima u Siriji sa Vladimirom Putinom.\nBela kuća i dalje smatra da se Rusija u Siriji bori protiv opozicije\nBela kuća i dalje smatra da se Rusija u Siriji uglavnom bori protiv opozicije a ne protiv terorističke organizacije DAEŠ, izjavila je pomoćnica američkog predsednika za nacionalnu bezbednost Suzan Rajs.\nSAD i Rusija imaju zajedničke interese u Siriji\nInteresi SAD i Rusije u Siriji nisu identični, ali se delimično preklapaju, izjavila je savetnica američkog predsednika za nacionalnu bezbednost Suzan Rajs u intervjuu televizijskom kanalu Si-En-En.\nZaharova uporedila Rajsovu i Kerija sa likovima iz basne\nPredstavnica Ministarstva inostranih poslova Rusije Marija Zaharova na svojoj stranici na Fejsbuku uporedila je savetnicu Baraka Obame za pitanje bezbednosti Suzan Rajs i državnog sekretara SAD Džona Kerija sa herojima basne Ivana Krilova „Labud, štuka i rak“.\nNovi razgovor predsednika Rusije i SAD, Vladimira Putina i Baraka Obame, koji bi mogao da bude održan u okviru samita „velike dvadesetorice“ 15. i 16. novembra u Antaliji, biće kraći od prethodnog, ako uopšte bude održan, rekao je portparol Bele kuće Džoš Ernest.\nPremijer Srbije Aleksandar Vučić sastao se danas u Beloj kući sa savetnicom predsednika SAD za nacionalnu bezbednost Suzan Rajs, a posle sastanka je poručio da Srbija može da računa na podršku Sjedinjenih Država.


Sutra otvaranje ponuda za kupovinu Železare Smederevo - Biznis i Finansije\nUprkos poznatom “prirodnom leku” za koronu, bolnice u...\nPronađeno zlato u vrednosti više od milijardu dolara...\nMladi ljudi koji su se selili iz roditeljskih...\nHome\tVestiEkonomija\tSutra otvaranje ponuda za kupovinu Železare Smederevo\nSutra otvaranje ponuda za kupovinu Železare Smederevo\nPonude za kupovinu Železare Smederevo biće otvorene sutra, a početna cena na tenderu bila je oko 45,7 miliona evra.\nU Ministarstvu privrede Srbije nisu mogli da kažu da li je neka kompanija dostavila ponudu, ali prema pisanju Politike to je učinila kineska kompanija HBIS. Ta kineska kompanija, prema ranijim najavama, zainteresovana je da u Smederevu otvori fabriku šavnih cevi u koju bi uložila oko 300 miliona evra.\nSprovođenje tendera za prodaju Železare prati Evropska unija jer pravilima te zajednice država ne može da pomaže čeličnu industriju, kako ne bi bila narušena konkurencija. Srbija će morati da garantuje da će na evropsko tržište dolaziti čelik samo iz Smedereva, a ne iz Kine ako kineska kompanija kupi smederevsku fabriku.\nProcenjena tržišna vrednost imovine Železare ponuđene na prodaju na kraju 2015. godine iznosila je oko 91,4 miliona evra.\nŽelezarom od aprila prošle godine upravlja holandska firma HPK inženjering sa kojom je vlada potpisala sporazum nakon neuspešnog tendera za prodaju smederevske čeličane, na koji se javio samo američki Esmark. O holandskoj kompaniji smo još tada pokušali da nađemo informacije ali pronašli smo samo ovo.\nDa podsetimo, Vlada Srbije je januara 2012. godine za jedan dolar otkupila Železaru od američkog Ju-Es stila koji je bio vlasnik te kompanije od 2003. godine.\nPrvi tender za prodaju Železare raspisan je aprila 2012. godine i on je bio nesupešan, jer nije stigla nijedna obavezujuća ponuda.


NVO: Objavu o javnoj raspravi o Linglongu mogu naći samo vični za pretragu na internetu\nBeta 17. februara 2021. 18:50\nNevladina organizacija Gradjanski preokret saopštila je danas da se sutra pred Pokrajinskim sekretarijatom za urbanizam i životnu sredinu AP Vojvodine održava javna rasprava o Studiji o proceni uticaja na životnu sredinu jednog dela buduće fabrike automobilskih guma Linglong u Zrenjaninu, ali da takve objave nema na sajtu Pokrajinskog sekretarijata.\nGradjanski preokret navodi da obaveštenje o javnom uvidu i javnoj raspravi na podnetu Studiju o proceni uticaja na životnu sredinu „mogu da pronadju samo izuzetno vični za pretrage po tom internet portalu“, kao i da nije prvi put ta se objave, koje se tiču ekoloških tema na takav način skrivaju od potencijalno zainteresovanih učesnika.\n„U septembru prošle godine policija je sprečila stotinak gradjana da udju na javnu raspravu o ekološkoj studiji prve faze izgradnje te fabrike, pravdajući to protivepidemijskim merama. Poziv na tu javnu raspravu objavljen je samo u štampanom izdanju lokalnog lista ‘Zrenjanin'“, navodi se u saopštenju.\nKako navodi Gradjanski preokret, Pokrajinski sekretarijat za urbanizam i zaštitu životne sredine je 14. januara objavio u štampanom izdanju dnevnog lista „Dnevnik“ da je u toku javni uvid u podnetu Studiju o proceni uticaja na životnu sredinu drugog dela buduće fabrike guma Linglong, kao i da je javna rasprava zakazana za 18. februar.\n„Oglas je minijaturnih dimenzija, na 18. stranici. Na taj način je nastavljena praksa da se informacije o ekološkim studijama ‘projekta od nacionalnog značaja’ i raspravama o njima vešto kriju od najšire javnosti jer ih nema u elektronskom obliku na internetu, a štampaju se u niskotiražnim novinama koje se ne distribuiraju u celoj državi“, navodi Gradjanski preokret.


IZABRANA NAJLEPŠA DVORIŠTA NA TERITORIJI ŠUMADIJE - Glas Šumadije\nNaslovna > Grad > IZABRANA NAJLEPŠA DVORIŠTA NA TERITORIJI ŠUMADIJE\n11/07/2020 11/07/2020 6020Ostavi komentar na IZABRANA NAJLEPŠA DVORIŠTA NA TERITORIJI ŠUMADIJE\nPobednik u kategoriji „najlepše park dvorište“ je Milorad Jevtić iz Kormana. Druga nagrada „ide“ u ruke Lidiji Lazić iz Stragara a treća Nadi Gajić iz Vlakče.\nNa manifestaciji „Dani otvorenih dvorišta“ ove godine učestvovalo je 59 domaćina iz 13 sela u okolini Kragujevca. Stručni žiri, u kojem su, kao i svake godine, bili predstavnici Centra za poljoprivredu i ruralni razvoj i JKP „Šumadija“ tj „Zelenila“, posetio je, sa predstavnicima Gradske turističke organizacije, sve prijavljene kandidate. Nagrade najboljima trebalo bi da budu uručene iduće nedelje, kada ćemo posetiti sve pobednike i na licu mesta im uručiti priznanja. Do kraja jula trebalo bi da budu izabrani i pobednici na teritoriji Šumadije.\nTradicionalno, najviše učesnika u konkurenciji za najlepše dvorište, najlepše park dvorište, najlepše etno dvorište i najlepši detalj i ovog puta bilo je iz Vlakče. U ovom selu je prvi put 2007. godine organizovana manifestacija „Dani otvorenih dvorišta“ i njegovi žitelji su najlepše uredili okućnice i okružili se pravim malim vrtovima i parkovima. Osim žitelja Vlakče, ove godine u kategoriji za titulu najlepših dvorišta bila su i domaćinstva iz Stragara, Čumića, Cerovca, Lužnica, Petrovca, Novog Milanovca, Donjih Grbica, Kormana, Dragobraće, Vinjišta, Gornje Sabante i Dulena.\nTagovi: Dani otvorenih dvorišta Gradska turistička organizacija Kragujevac najlepša dvorišta Vlakča


ZAKON O OPŠTEM UPRAVNOM POSTUPKU: Informacioni sistem "eZUP" ispunio očekivanja\n1. juna 2017. godine u Srbiji je proradio informacioni sistem "eZUP", koji omogućava bržu i efikasniju uslugu građanima koji više ne moraju da provode vreme šetajući od šaltera do šaltera, prikupljajući podatke kojima država već raspolaže.\nZaposleni u javnoj upravi mogu brzo i jednostavno da pristupe podacima koji su im potrebni za odlučivanje u upravnim postupcima koje vode, sve u cilju veće efikasnosti u pružanju usluga građanima Srbije.\nU prvih godinu dana, 245 organa počelo je da koristi informacioni sistem "eZUP", a ovim putem razmenili su tačno 208.095 dokumenata, koje su do pre samo godinu dana građani prikupljali sami.\nNa ovaj način građanima je ušteđeno više od 500.000 časova, a država je ostvarila uštedu od približno 20 miliona dinara na štampanju i izdavanju papira.\nDanas "eZUP" povezuje 18 baza podataka osam velikih institucija u Srbiji: matične knjige Ministarstva za državnu upravu i lokalnu samoupravu, baze MUP-a, Poreske uprave, Fonda PIO, Nacionalne službe za zapošljavanje, Centralnog registra obaveznog socijalnog osiguranja, Republičkog geodetskog zavoda i Ministarstva pravde.\nOvo je veliki korak u automatizovanju administrativnih postupaka i značajan iskorak ka uvođenju moderne elektronske uprave u Srbiji koja će biti u službi građana i privrede.\nSistem "eZUP" je samo jedna od velikih reformi koje sprovodi Vlada Srbije u transformaciji javne uprave u servis građana.\nGrad Smederevo je najveći korisnik "eZUP"-a i primer je dobre prakse među jedinicama lokalne samouprave.\nSistem "eZUP" najviše koriste organi lokalne samouprave, a najveći pojedinačni korisnik je Ministarstvo unutrašnjih poslova.\nPored pristupa podacima iz 18 baza podataka, eZUP nudi i uslugu koja se zove "opšti zahtev" i koja omogućava službenicima da komuniciraju sa drugim organima ukoliko imaju potrebu za podacima koji nisu sadržani u ovih 18 baza podataka koje "eZUP" trenutno nudi i na taj način dodatno ubrza proces koji je građanin pokrenuo.\nVlada Srbije u potpunosti razume da, iako danas postoje i tehničke mogućnosti i pravni okvir koji obavezuje sve organe da koriste "eZUP" kako bi pružali brzu, jednostavnu i kvalitetnu uslugu građanima, neki službenici i organi i dalje zahtevaju od građana da prikupljaju dokumente koje država već poseduje.\nZato apeluju na sve organe u državi i sve lokalne samouprave da što pre počnu u potpunosti da primenjuju sistem "eZUP", kako bi doprineli razvoju moderne elektronske uprave i bili na usluzi građanima i privredi.\nIzvor: Vebsajt Vlade, 01.06.2018.


Da li će novi zakoni promeniti standarde lepote? – Novi svet\nDa li će novi zakoni promeniti standarde lepote?\nDruštvo Lepota i zdravlje Showbiznis\n4. septembra 2020. 4. septembra 2020. Novi SvetLeave a Comment on Da li će novi zakoni promeniti standarde lepote?\nSvetsku javnost prethodnih dana uzburkala je vest da bi društvena mreža Instagram mogla podleći novim zakonima, prema kojima bi svi korisnici koji svoju fotografiju dorade u Photoshop-u ili nekoj drugoj aplikaciji, morali jasno da naznače da fotografija nije originalna.\nČlan parlamenta Ujedinjenog Kraljevstva i odbornik komiteta za Zdravlje i socijalnu brigu, Luk Evans, prošle sedmice predložio je uvođenje ovog zakona jer smatra da Instagram uzrokuje globalnu krizu mentalnog zdravlja postavljajući nerealne i izopačene standarde lepote. Sa Evansom složili su se i brojni stručnjaci širom sveta, od psihijatara do plastičnih hirurga, koji se tokom poslednjih godina stalno susreću sa devojkama koje žele da izgledaju kao osobe sa instagrama.\nInstagram je društvena mreža koja broji oko 800 miliona aktivnih korisnika i koja je uobičajen deo dana većine nas. Nemoguće je izbeći fotografije manekenki koje nemaju ni gram viška, sestara Kardašijan koje izgledaju kao žive lutke ili savršeno isklesanih muškaraca. Nažalost, s porastom popularnosti ove mreže kroz godine, trend dorađivanja fotografija je iz bezazelnog prerastao u praksu koja stvara ozbiljan problem i negativno utiče na standarde lepote u društvu. Najpogubnije posledice svakako ima na tinejdžere, koji se od ranog puberteta susreću sa savršenim telima i porcelanskim licima, uglavnom nesvesni da ljudi sa Instagrama u stvarnom životu ne izgledaju tako. Devojke širom sveta su pre par godina učestvovale u „Kajli Džener usne“ izazovu, koristeći male okrugle predmete poput rakijskih čašica kako bi privremeno povećale usne. U čelendžu je učestvovalo na milione devojaka širom sveta, u želji da, makar na kratko, imaju usne poput mega popularne Kajli, koja je svoje usne, za razliku od njih, platila. Ovo je, ipak, samo jedan u nizu pokušaja da izgledamo poput Instagram devojaka, a ovaj problem pogađa apsolutno sve delove na našoj planeti.\nVeć par godina ova društvena mreža u potpunosti definiše standarde lepote, doduše, isključivo one koji odgovaraju savršenom feed-u ili hiljadama lajkova. Fotografije dorađene do te mere da ljude koje svakog dana viđamo na ulici na njima ne možemo prepoznati postale su novo normalno, jer svako ima potrebu da izgleda savršeno na svom parčetu interneta. Nažalost, to više nije bezazlena želja, već potreba ljudi da posegnu za estetskim korekcijama, operacijama i dijetama kako bi izgledali savršeno. Devojke koje idu pod nož postaju sve mlađe, a nemali je broj onih koje se izgube tražeći svoje savršeno lice i postaju žrtve loših doktora. Ni muški pol nije imun na ovu pojavu te je sve veći broj muškaraca koji se odlučuju na estetske korekcije, ali i onih koji provode sate i sate u teretani i konzumiraju steroide da bi izgledali kao baje s instagrama.\nIako bi se ovim zakonom i dalje dozvoljavalo objavljivanje dorađenih fotografija, drugačije je kada iznad njih vidite oznaku koja vam govori da to nije realnost i da ta osoba zasigurno ne izgleda savršeno. Osim što bi ovaj postupak poboljšao samopouzdanje ljudima širom sveta, svima bi stavilo do znanja da savršeni ljudi ne postoje i da svi na svojim profilima dele samo sjajne momente života, a ne ono što se dešava iza kulisa.\nTagged FotošopInstagramKajli DženerUKZakon\nVučić: Priznanje Kosova neće biti tema daljih pregovora\nTretman za zdravu kosu sodom bikarbonom\nKo je bila Danka iz pesme Tome Zdravkovića?


Liga prvaka: Sarajevo eliminirano - Kozarac.ba\nLiga prvaka: Sarajevo eliminirano\n29. Avgusta 2007.\nNogometaši Sarajeva nisu uspjeli izboriti plasman u Ligu prvaka. U uzvratnom susretu trećeg pretkola elitnog evropskog klupskog takmičenja Sarajevo je u Kievu poraženo od Dinama sa 3:0 (1:0). Golove su postigli Bangoura u 3., Milošević u 77. (autogol) i Rebrov u 90. minuti iz penala.\nNogometaši Dinama su tako sa ukupnih 4:0 izborili plasman u grupnu fazu Lige prvaka, dok će Sarajevo takmičenje u Evropi nastaviti u Kupu UEFA. Izvlačenje grupa Lige prvaka na rasporedu je u četvrtak, a žrijeb prvog kola Kupa UEFA u petak u Monacu.\nVideo Snimak iz Kieva\nOsam golova na Koševu